"AINUL SUDAH BUANG AIR KECIL SENDIRI, WALAUPUN BERGANTUNG MESIN" - ALI PUTEH

Anggota kumpulan Puteh, Ali atau nama penuhnya Syed Ali Mubarak Syed Mohd Ridzuan memberitahu, anak keduanya, Sharifah Nur Ainul Mardhiah, masih belum menunjukkan perubahan positif sejak menjalani pembedahan membetulkan injap dan menutup tiga lubang pada jantungnya di Hospital Serdang, tiga hari lalu.

Ali berkata, anaknya yang berusia tiga bulan itu terpaksa ditidurkan sejak menjalani pembedahan selama 12 jam itu berikutan komplikasi paru-paru dan kini bergantung sepenuhnya pada alat bantuan pernafasan. Tambah Ali, dia dan isteri juga terpaksa menginap di hotel berhampiran supaya senang berulang-alik menjenguk anak mereka.

"Saya cuma berharap keajaiban daripada Allah, meskipun doktor memaklumkan peluang anak untuk sembuh hanya 50-50. Memandangkan jarak rumah kami di Gombak jauh dari hospital, saya dan isteri membuat keputusan menginap di hotel berhampiran yang jaraknya cuma tiga minit supaya senang bergegas ke hospital jika berlaku kecemasan.

"Dalam keadaan Ainul sekarang, ibu bapa mana yang tidak risau. Kami hanya dibenarkan menjenguk anak pada waktu lawatan dan saya kira ini keputusan terbaik. Setakat ini, Ainul belum menunjukkan sebarang perubahan, namun kami berharap ada keajaiban yang berlaku. Saya kasihan melihat keadaan Ainul kerana dia masih terlalu kecil untuk melalui dugaan itu," katanya.

Klik untuk gambar besar

Ali ketika dihubungi berkata, selain masih bergantung dengan mesin bantuan pernafasan, Ainul menunjukkan sedikit tanda positif apabila sudah membuang air kecil sendiri: "Hari ini Ainul sudah buang air kecil sendiri, walaupun masih bergantung dengan mesin, perkembangan itu melegakan sedikit hati saya kerana sekurang-kurangnya masih ada maklum balas daripada tubuh badannya. Apa pun saya tidak akan berhenti berdoa dan terus mengharapkan keajaiban daripada Allah SWT serta doa daripada orang ramai.

Ali berkata, selepas menjalani pembedahan membetulkan injap jantung yang terbalik, Ainul berpeluang meneruskan hidup seperti kanak-kanak normal yang lain: "Namun, berlaku komplikasi ketika pembedahan dan doktor sudah berusaha sedaya upaya menyelamatkannya.

"Ainul memasuki dewan bedah pada jam 8 pagi, tetapi pada jam 3 petang, kami dihubungi pihak hospital meminta segera ke sana kerana darah tidak cukup dan mereka memerlukan darah isteri. Pembedahan bagaimanapun, diteruskan kembali sehingga jam 9 malam," jelasnya yang memohon doa orang ramai supaya anaknya akan sedar dan sihat.

Berikutan keadaan Ainul yang membimbangkan itu, Ali berkata, dia dalam dilema meneruskan perjuangannya dalam program Maharaja Lawak Mega 2019 yang sudah memasuki minggu ketiga, Jumaat ini. Katanya, dia serba salah terhadap dua ahli kumpulan Puteh iaitu Mamak dan Man kerana tidak dapat memberikan komitmen, selain bimbang mereka disingkirkan jika dia tidak bersama.

"Saya tidak mahu menyusahkan ahli kumpulan disebabkan masalah ini, jadi sama ada bersedia atau tidak, saya perlu naik ke pentas. Saya tidak mahu Puteh tersingkir jika saya tidak hadir. Ia tentu sekali akan mengecewakan dua sahabat saya. Dalam keadaan berat hati, saya perlu juga bertanding minggu ini dan saya bawa kekuatan Ainul bersama di atas pentas.

"Dalam situasi sekarang, saya tidak mampu memberikan komitmen sepenuhnya, terutama ketika latihan. Saya hanya harapkan bantuan mereka untuk menerangkan strategi persembahan. Saya sangat berterima kasih kerana mereka sanggup menawarkan diri datang ke hotel supaya kami dapat berlatih bersama-sama, walaupun saya tidak meminta berbuat demikian," ujar Ali.

Ali juga berterima kasih kepada peminat yang tidak putus mendoakan kesejahteraan anaknya, selain rakan artis yang sudi berkongsi status mengenai Ainul di laman sosial mereka bagi memohon doa semua. Ainul yang dilahirkan pada 6 Ogos lalu disahkan menghidap jaundis dan dipindahkan ke Hospital Ampang selepas lima hari dilahirkan. Selain Ainul, Ali dan isterinya, Melati Puteri Abdullah turut mempunyai seorang lagi anak perempuan, Sharifah Nur Aaira Qaireen yang berusia dua tahun.

www.myartis.com / Sumber & foto: Berita Harian, Harian Metro & Instagrajm Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERI BANTUAN - VIDA SERU ORANG RAMAI TIDAK TETUMPU DI SATU KAWASAN

"SAYA TAK PUAS HATI!! Tak di nafikan ramai hantar bantuan, tapi lebih tertumpu di pusat bantuan je sampai berlebihan makanan dan sebagainya. Lokasi : Kampung Chemperai, Dengkil," itulah tulis usahawan kosmetik, Datuk Seri Vida menerusi laman Instagram dimana beliau meluahkan rasa tidak puas hati berkenaan isu bantuan.

Sabtu lalu, banjir besar melanda di beberapa negeri sememangnya mengejutkan ramai apatah lagi banyak kawasan yang tidak pernah dinaiki air turut tenggelam. Disaat genting ini, ramai rakyat kini berganding bahu menghulurkan bantuan kepada mangsa banjir bagi mengurangkan beban mereka yang kehilangan harta benda.

Vida juga turut tidak ketinggalan menghulurkan bantuan dan sumbangan kepada mangsa banjir. Malah, Vida turut menyeru orang ramai yang ingin memberi bantuan agar tidak tertumpu di satu kawasan semata-mata.

Menerusi perkongsian video, Kata Vida lagi, orang ramai perlu peka kerana masih ramai mangsa yang tidak menerima bantuan yang mencukupi kerana kawasan tersebut tidak mendapat liputan yang meluas.

Klik untuk gambar besar

Menerusi perkongsian video, Vida atau nama sebenarnya Datuk Seri Hasmiza Othman berkata, keadaan itu berlaku kepada mangsa-mangsa banjir di kawasan Dengkil, Selangor:

"Saya tak puas hatilah di kawasan diuar-uarkan contohnya di Hulu Langat dan sebagainya, banyak sangat bantuan. Di sini, mana? Mana? Kalau nak bagi bantuan, hantarlah ke sini di kampung ini. Kalau di sana sampai berlonggok-longgok, melimpah ruah. Di sini tak cukup. Tak cukup bantal, toto, dapur, tong gas dan air," katanya.

Difahamkan, semalam Vida menghulurkan bantuan kepada penduduk di Kampung Chemperai, Dengkil bersama pasukannya yang turut disertai dua anaknya, Kacak dan Cik B.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGELAR RIHANNA MALAYSIA - MIMI FLY BERCUTI DI KAMPUNG KEKASIH DI DALLAS, TEXAS, AMERIKA SYARIKAT

Semua sedia maklum penyanyi Mimi Fly yang sudah lima tahun menjanda kini sedang menjalin hubungan cinta dengan seorang lelaki kulit hitam yang juga merupakan seorang doktor pakar tulang belakang dikenali sebagai Antonio Rozier.

Baru-baru ini, Mimi dikhabarkan pulang ke kampung halaman kekasihnya di Dallas, Texas, Amerika Syarikat. Menerusi laman Instagram, penyanyi berusia 36 tahun itu tidak lokek memuat naik gambar bersama kekasihnya serta momen ketika bersiar-siar di negara tersebut.

Perkongsian Mimi itu mendapat pelbagai reaksi daripada netizen yang tumpang gembira melihat kebahagiaan penyanyi itu bersama kekasihnya. Malah, ada segelintir netizen menggelarkan Mimi seperti penyanyi popular antarabangsa iaitu Rihanna.

Klik untuk gambar besar

Sebelum ini, Mimi mengaku menjalin hubungan dengan jejaka itu sejak dua tahun lalu. Ujarnya lagi, dia tidak rasa takut berkawan dengan lelaki kulit hitam serta mengatakan kekasihnya itu banyak memberi sokongan kepadanya untuk jadi manusia lebih baik.

Terdahulu, Mimi pernah mendirikan rumah tangga dengan Mohd. Firdaus Hajar pada 16 Mei 2015 namun pasangan tersebut bercerai pada November 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGALAMAN PERTAMA FASHA SANDHA DI BILIK MAYAT

Bukan mudah untuk berhadapan dengan mayat yang sudah reput, tambah-tambah bila ia adalah pengalaman kali pertama. Malah myartis ketika menjadi wartawan jenayah 20 tahun dulu juga hampir muntah dan seminggu tidak menjamah daging selepas melihat proses bedah siasat buat pertama kali di hospital besar Kuala Lumpur.

Dan kini, pengalaman yang sama turut dirasai oleh Fasha Sandha apabila terpaksa bertandang ke bilik mayat untuk melihat mayat saudaranya. Kata Fasha, itulah kali pertama dalam hidupnya melihat mayat selepas post mortem. Meskipun berat hati, namun mengenangkan arwah seorang yang baik dan peminat setia... dia gagahkan juga.

"Pertama kali melihat mayat jarak dekat selepas post mortem. Memang pengalaman yang baru. Pada mulanya memang berat hati, tapi memandangkan arwah orang yang baik dan seorang peminat setia, ku gagahkan hati. Al Fatihah. Semoga Arwah Nan ditempatkan di golongan orang yang beriman," ujar Fasha melalui FBnya.

Klik untuk imej besar...

Untuk info, Fasha ke bilik mayat untuk mengecam mayat seorang lelaki yang hampir reput dan berbau yang hanya berseluar pendek yang ditemui di tangga tingkat 3 sebuah bangunan rumah kedai.

Mayat tersebut kemudian dikenal pasti sebagai Mazlan Mohamad berusia 29 tahun dari Semporna, Sabah. Selain menjadi anak angkat kepada ibu Fasha Sandha, arwah juga merupakan peminat setia Fasha dan Lena AF9.

Bagaimanapun, punca kematian masih dalam siasatan pihak polis meskipun ada dakwaan yang mengatakan dia kemungkinan dibunuh.

BERITA TERDAHULU:
ANAK ANGKAT IBU FASHA SANDHA DIBUNUH?


DUA ANAK MASUK HOSPITAL - HAZIQ HUSSNI MOHON DOA

"Lebih tiga bulan kedua-dua anak saya mengalami batuk berterusan sehingga memaksa saya membawa mereka ke hospital. Heidy sebelum ini hanya mengalami batuk biasa malah dia sangat aktif, tetapi ia menjadi teruk apabila dia mula mengeluarkan batuk berkahak sehingga muntah.

"Manakala Chayra pula batuk setiap hari dan tidak sangka ia adalah punca radang paru-paru," kata penyampai radio Hot FM, Haziq Hussni mengenai dua anaknya yang dimasukkan ke sebuah hospital di Klang semalam akibat penyakit radang paru-paru.

Haziq ketika dihubungi berkata, anak-anaknya Muhammad Heidy Nufael, 21 bulan dan Chayra Aulia, empat bulan disahkan terkena penyakit berkenaan selepas doktor melakukan ujian X-ray.

Katanya, sebelum ini dia sering membawa anak-anaknya ke klinik tetapi doktor hanya menyatakan ia batuk biasa. Jelasnya lagi, kedua-dua paru-paru Heidy mengalami masalah dan Chayra hanya sebelah saja.

Klik untuk gambar besar

Tambah Haziq, kemungkinan anak-anaknya akan ditahan selama seminggu di hospital untuk memudahkan doktor melakukan pemantauan dan pemeriksaan lanjut.

"Sebagai seorang bapa pastinya saya bimbang melihat keadaan mereka apatah lagi Chayra sebelum ini pernah dimasukkan ke hospital dalam tempoh yang lama akibat penyakit Pertussis (batuk kokol).

"Sekarang penyakit lain pula yang dia hidapi. Saya mohon doa semua semoga anak-anak saya segera sembuh kalau boleh saya tidak mahu mereka lama-lama di hospital," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH DIJANGKITI COVID-19 - TIZ ZAQYAH MASIH TRAUMA, TAK SABAR DIVAKSIN

Ramai di antara selebriti dan penggiat seni tanah air sudah dijangkiti Covid-19 ini yang disifatkan musuh tersembunyi. Ini termasuklah pelakon Tiz Zaqyah yang sah positif virus tersebut pada 9 Mei lalu. Justeru, ketika itu, Tiz harus menjalani sesi kuarantinnya di rumah.

Tiz atau nama sebenarnya Siti Zaqyah Abdul Razak berkata, meski sudah bebas dan sembuh sepenuhnya dari wabak tersebut, dia masih belum melupakan pengalaman dilaluinya, malah trauma dengan kejadian itu.

Terdahulu, Tiz tampil berkongsi kisahnya pada sesi webinar bertajuk Derita Akibat Covid-19 anjuran Science Media Centre (SMC) Malaysia dan The Petri Dish, baru-baru ini.

"Sebaik disahkan postif Covid-19 pada Mei lalu, saya jadi sangat cemas dan perasaan bercampur-baur. Ditambah, saya berasa sangat tertekan kerana kedua ibu bapa saya secara tidak langsung adalah kontak rapat.

"Jadi, ada kemungkinan besar mereka juga akan dijangkiti. Walaupun saya tidak mempunyai simptom ketika itu, tapi saya amat bimbangkan risiko jangkitan kerana menetap bersama mereka," katanya.

Klik untuk gambar besar

Ujar Tiz, sukar untuk dia membayangkan jika ibu bapanya turut dijangkiti virus itu. Katanya, dia betul-betul berasa tertekan apabila terus memikirkannya, selain di dalam hati sangat sedih.

"Bayangan bahawa kedua ibu bapa mungkin berisiko untuk dijangkiti Covid-19 sentiasa menghantui saya setiap hari. Saya jadi bimbang dengan fikiran yang tidak menentu.

"Justeru, sebaik disahkan pulih dari Covid-19, saya tak tunggu lama untuk memastikan mereka sudah didaftar untuk program vaksinasi. Alhamdulillah, mereka juga sudah menerima vaksin dos pertama masing-masing," ujar Tiz.

Berbicara juga mengenai dirinya, Tiz berkata dia memang teruja mahu mendapatkan vaksin Covid-19 seperti orang lain. Namun, buat masa sekarang dia harus menunggu seketika untuk gilirannya.

"Sebagai bekas pesakit Covid-19, saya difahamkan perlu menunggu tiga bulan lagi sebelum boleh divaksinasi kerana masih mempunyai antibodi mencukupi di dalam badan untuk melawan virus itu.

"Apapun, saya sebenarnya memang tidak sabar untuk mendapatkan vaksin. Pada ketika ini, pengambilan vaksin sangat penting bagi saya yang pernah dijangkiti Covid-19.

"Pengalaman menghidap Covid-19 menyebabkan saya rasa trauma dan ingin mendapatkan perlindungan segera untuk diri sendiri kerana tidak mahu dijangkiti berulang," jelasnya lagi.

Menurut pelakon filem 'Cinta Kura-Kura' dan drama 'Nur Kasih' itu, pengambilan vaksin penting untuk melindungi diri, keluarga dan komuniti setempat. Katanya, kini vaksin bukan lagi pilihan sendiri, tapi ia adalah tanggungjawab sosial.

Sehubungan itu, Tiz menyeru masyarakat supaya segera divaksinasi dan tiada apa yang harus dibimbangkan. Katanya, untuk jaminan keselamatan kita semua, langkah vaksinasi adalah paling tepat dan usah menunggu atau melepaskan tarikh temujanji yang diperolehi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI BELUM TERIMA BAYARAN MUTAAH - AIDIL PERJELAS ISU TERSEBUT

Pada 5 Oktober lalu, Mahkamah Tinggi Syariah Shah Alam memerintahkan Aidil Zafuan untuk melangsaikan wang mutaah kepada bekas isterinya, Rita Rudaini sebanyak RM30,000 namun sehingga kini Rita masih belum menerima sebarang bayaran.

Klik gambar untuk size besar

"Saya masih tidak dapat apa-apa bayaran untuk wang mutaah saya. Saya pun tak tahu mengapa dia masih tidak melangsaikannya lagi sedangkan dia sendiri pernah berkata tidak mahu berhutang dengan sesiapa dan mahu segera selesaikannya.

"Sepatutnya dia sudah mula membayarnya kerana surat daripada mahkamah pun sudah dihantar.Sekarang ini hanya menunggu dia untuk selesaikannya sahaja.

"Sebelum ini saya tahu ramai wanita di luar sana yang tidak suka saya buat begini, ada yang kata saya tidak boleh move on lagi, tapi sekarang kebanyakkan mereka sudah sedar akan tujuan saya melakukan tuntutan tersebut.

"Saya bukan tak move on tetapi saya ada harga diri dan saya nak move on dengan cara saya iaitu cara terhormat dan memberitahu pihak lelaki yang kita juga ada maruah," ujar Rita dipetik sebagai berkata.

Dalam pada itu, Aidil Zafuan melalui akaun Instagramnya menyatakan bahawa dia berhak untuk membayar kepada bekas isterinnya itu secara ansuran mahupun sekaligus.

"Semasa keputusan mahkamah tempohari, tidak dinyatakan bagaimana dan bila bayaran tersebut perlu dijelaskan. Oleh kerana itu, saya berhak untuk membayar secara sekaligus asalkan saya memenuhi jumlah yang diperintahkan mahkamah”

"Selain itu, keputusan atau perintah bertulis juga belum lagi diterima oleh pihak saya mahu pun peguam syarie saya. So saya harap ianya tak perlu diriuhkan dan diperbesarkan. Selama ini cakap duit tak penting, maruah yang penting, so bersabarlah”

"Ni nak duit ke nak pertahankan maruah. Lain kali sebelum bagi apa-apa komen, ingat dulu sebelum bercakap," jelas Aidil di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERIMA KAD OKU - ZAITON SAMEON BAKAL MILIKI KEDIAMAN SENDIRI

"Syukur kerana masalah saya mendapat perhatian. Saya tiada rumah, tiada harta, tiada anak dan ibu bapa serta tiada semuanya. Memang saya ada adik-beradik tapi saya tak nak ganggu mereka. Saya sekarang tinggal dengan anak angkat bernama Ikah (Che Sikah Ismail) sejak 11 tahun lalu.

"Kami berjumpa pada 2010 di Johor Bahru ketika saya menyanyi di sebuah restoran. Kebetulan dia tiada ibu bapa, jadi dia panggil saya dengan nama ibu," kata penyanyi veteran, Zaiton Sameon, 66, apabila penantiannya untuk memiliki kediaman sendiri bakal menjadi realiti selepas menerima Kad Orang Upaya (OKU) dari Jabatan Kebajikan Masyarakat (JKM) Wilayah Persekutuan, di sini, hari ini.

Penyanyi lagu 'Menaruh Harapan' ini layak memohon untuk menduduki rumah Projek Perumahan Rakyat (PPR) di sekitar Kuala Lumpur, menerusi kelayakan kategori OKU Fizikal: Traumatic Brain Injuries (Trauma Kecederaan Otak).

Zaiton berkata, mereka kini menyewa rumah di Bukit Indah, Ampang dengan kadar sewa RM800 sebulan. Menurutnya, dia juga pernah terlambat membayar sewa bulanan rumah kerana wang tidak mencukupi.

Klik untuk gambar besar

"Saya kini bergantung harap pada jualan produk makanan Rendang Nasib selain menyanyi. Saya ada juga mohon rumah PPR tapi gagal atas alasan tiada pendapatan tetap.

"Rasa sedih orang lain dapat tapi saya tak. Mentang-mentanglah saya 'cacat'. Saya bukan 'cacat anggota' tapi 'cacat otak'. Orang pandang lekeh kata saya tak boleh menyanyi.

"Padahal lagu-lagu Inggeris pun saya boleh menyanyi dengan baik tanpa lupa lirik. Bagaimanapun saya bersyukur kerana tuan rumah boleh bertolak ansur. Tambah lagi dia adalah peminat saya sebelum ini," ujarnya.

Penyerahan Kad OKU yang berlangsung di ibu pejabat JKM Wilayah Persekutuan di sebuah hotel di sini dilakukan Pengarah JKM Wilayah Persekutuan, Che Samsuzuki Che Noh. Hadir sama, Ketua Pegawai Eksekutif Yayasan Wilayah Persekutuan, Datuk Zaizalnizam Zainun.

Sementara itu, Samsuzuki berkata, Zaiton layak menerima kad OKU berdasarkan bukti-bukti seperti surat pengesahan doktor yang diterima pihaknya. Zaizalnizam pula melahirkan kesyukuran kerana usaha mereka membawa isu ini kepada JKM mendapat perhatian.

Pada 1990, Zaiton mengalami kemalangan jalan raya sehingga mengakibatkan anaknya, Azirwan Abu Bakar yang ketika itu berusia 13 tahun meninggal dunia, manakala dia mengalami kecederaan parah di kepala hingga hilang ingatan sementara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GUNA KATA-KATA TERAKHIR SULLI F(X) - HANEESYA HANEE DIKECAM

Nampaknya nama model dan pelakon Haneesya Hanee sering menjadi bualan ramai sejak memang Artis Baru Wanita Popular di ABPBH baru-baru ini. Lebih hangat apabila ibunya mahu menyaman netizen yang mengutuk dan memberikan gelaran melampau terhadap anaknya.

Mungkin tidak tahan dengan kecaman dilemparkan terhadap dirinya, Haneesya membuat keputusan mengundurkan diri daripada laman Twitter. Menerusi status tersebut, Haneesya turut memohon maaf kepada netizen. Bagaimanapun, statusnya itu menimbulkan kemarahan netizen apabila mendapati kenyataan tersebut seakan sama seperti kata-kata terakhir selebriti K-pop, Sulli f(x) yang ditemui mati di kediamannya petang kelmarin.

Rata-rata netizen menyelar tindakan Haneesya seolah sengaja menagih simpati. Ada meluahkan rasa tidak puas hati dengan menyifatkan perbuatan Haneesya itu tidak sensitif kerana ramai yang bersedih di atas apa yang berlaku kepada artis Korea itu. Meskipun dikecam teruk, bagaimanapun status tersebut masih belum dipadamkan lagi dari akaun Twitter Haneesya.

Klik untuk gambar besar

www.myartis.com / Sumber & foto: Rotikaya & Instagram Haneesya Hanee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS ISU SKANDAL, ADEL AKUI TAK SENGAJA SEBUT 'TOTO'

Bagi orang semenanjung, perkataan 'toto' mungkin tidak memberi makna besar melainkan bermakna 'selimut toto' atau 'nombor ramalan toto'.

Namun di Sabah, sebutan 'toto' dikatakan satu perkataan kurang sopan bagi masyarakat Kadazan Dusun yang membawa maksud 'alat sulit' wanita.

Sehubungan itu, penyanyi yang lahir melalui program Akademi Fantasia 2014, Adel, 23, tidak menyangka aksinya melatah perkataan tersebut menjadi viral ketika menjadi artis undangan program Hlive, semalam.

Adel atau nama penuhnya Adeline Joyce Masidah terkejut apabila video berkenaan menarik perhatian ramai penduduk Sabah sehinggakan dikongsi beribu orang dalam tempoh beberapa jam.

Dalam sedutan video wawancara bersama pengacara program itu, Adel secara tidak sengaja telah menyebut perkataan 'toto'.

"Saya memang melatah dan kebetulan terkeluar perkataan berkenaan yang dianggap lucah di Sabah. Namun saya tidak sengaja, bukan bertujuan mahu menyebutnya, berlaku secara spontan.

"Ramai menghantar mesej kepada saya mengenai video ini. Mereka rasa ia lucu.

"Namun, saya mohon maaf dengan keterlanjuran saya yang tidak disengajakan itu," ujarnya dipetik sebagai berkata melalui Harian Metro.

Untuk info, ini bukan kali pertama Adel dilanda kontroversi begini. Pada awal 2016, Adel mengejutkan ramai pihak apabila didakwa hangat BERCINTA DENGAN SUAMI ORANG hingga menyebabkan rumah tangga lelaki tersebut runtuh.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKUI SUDAH BERTUNANG DENGAN JEJAKA SWEDEN - SAKINAH RAHSIAKAN TARIKH

Pelakon Sharifah Sakinah yang kini sedang menjalinkan hubungan cinta dengan seorang jejaka Sweden bernama Michael Hansen, baru-baru ini mendedahkan dia sudah pun bertunang dengan kekasihnya itu.

Tidak mendedahkan tarikh pertunangannya secara terperinci, Sakinah turut meminta netizen menghormati pendiriannya. Dalam pada itu, Sakinah berkata majlis pernikahan mereka akan diadakan dalam serba ringkas sahaja memandangkan ia perkahwinan kedua bagi mereka berdua.

"Saya gembira berkenalan dengan dia dan kami sudah pun saling mengenali hampir sembilan bulan. Sejujurnya, kami sebenarnya sudah bertunang," katanya.

Klik untuk gambar besar

"Cuma dari segi persiapan perkahwinan, saya kalau boleh tidak mahu membazir duit untuk majlis tersebut. Ramai sedia maklum jika berkahwin, ini merupakan yang kedua bagi saya dan Michael. Jadi kami mungkin buat keputusan untuk melangsungkan majlis akad nikah sahaja nanti, Insya-Allah,"ujarnya lagi.

Untuk makluman,, pasangan tersebut dilaporkan bakal mendirikan rumah tangga pada bulan Mei hadapan bersempena dengan tarikh lahir mereka berdua.

www.myartis.com / Sumber & foto: Media Hiburan & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKINI - STACY AF DAH PELUK AGAMA ISLAM?

Jika sebelum ini tersebar berita palsu yang mendakwa Stacy AF telah memeluk Islam, namun berita terbaru yang tersebar dikalangan media menyebut bahawa Stacy atau nama sebenarnya Stracie Angie Anam telah selamat memeluk agama Islam.

Berita tersebut dipetik sumbernya melalui seorang peminat tegar penyanyi tersebut yang memaklum perkembangan terkini itu  di laman sosialnya.

Dakwanya, Stacy telah hadir ke jabatan agama Islam ditemani ibu dan kekasihnya Akim Ahmad.

Klik gambar untuk size besar

Apa yang menarik, Stacy dikhabarkan telah memilih nama 'Ummu Syaikhah Stacy Abdullah' sebagai nama Islamnya.

Harap-harap berita ini benar hendaknya kerana kami juga merasa gembira dengan perkembangan terbaru tersebut. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JANNA NICK: "KENA JADI BODOH UNTUK ORANG LAIN RASA PANDAI"

"Cantik tanpa otak. Saya mengambil ini sebagai ujian. Kalau awak pandai, awak akan tahu apa sebenarnya saya lakukan. Anda semua menyebarkan video bodoh ini seperti yang saya mahukan. Jadi, siapa yang sebenarnya bodoh? Atau awak rasa orang pandai tak boleh berkelakuan bodoh?

"Tak ke bosan asyik nak jadi pandai saja. Kadang-kadang kita kena jadi bodoh untuk orang lain rasa pandai," kata pelakon dan pengacara Janna Nick menerusi laman Twitter yang menganggap komen netizen yang menyatakan dia memiliki kecantikan tapi tiada otak sebagai satu pujian.

Pemilik nama sebenar Nurul Jannah Muner, 24, berkata kadang-kadang seseorang itu perlu berlagak kurang cerdik untuk orang lain berasa lebih pandai.

Pengacara program 'Melodi' itu membalas salah satu tweet daripada netizen yang menyatakan videi kononya dia sedang berbual dengan kekasih itu membuatkan orang lain menganggap dirinya kurang cerdik dan mahukan perhatian.

Pelakon drama bersiri 'Isteri Untuk Diiktiraf' ini sememangnya gemar memuatnaik video seakan sedang berbual dengan kekasih di laman sosialnya.

Klik untuk gambar besar

Dalam pada itu, Janna memberitahu dia telah berjaya melaksanakan azam tahun lalu untuk tidak memberi respon terhadap komen-komen negatif.

Kata Janna, dia kini kembali bersuara lantang namun tidak mahu melayan orang yang mempunyai pemikiran kurang pandai.

"Azam 2018 saya tak mahu bertindak balas dengan satu komen negatif pun. Dan saya berjaya! Setahun tak bersuara... Senyap!

"Tapi tu azam 2018 sajalah. Janna Nick bersuara lantang dah kembali. Tapi kalau jenis yang bodoh-bodoh sangat tak kuasa la nak layan," ujarnya.

ATAU KLIK DISINI UNTUK TONTON VIDEO

www.myartis.com / Sumber, foto & video: mStar & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT TIDAK BOLEH LARI... BOLEH DIISYTIHAR BANKRAP & HARTA DI AUSTRALIA BOLEH DISITA - PEGUAM

"Walaupun Sajat berada di luar negara ia tidak bermaksud boleh terlepas daripada penguatkuasaan undang-undang. Ini berikutan terdapat penghakiman yang sah di Malaysia yang boleh dikuatkuasakan (difailkan semula) di negara-negara Komanwel termasuk di Australia.

"Justeru, segala prosedur yang dilakukan di negara ini juga boleh dilakukan kepadanya di Australia seperti pengisytiharan bankrap, pembekuan akaun dan sita. Jadi dia (Sajat) tidak boleh lari.

"Bagaimanapun, setakat ini saya belum mendapat arahan daripada anak guam untuk ke prosedur tersebut," demikian jelas peguam Nurul Hafidzah Hassan yang berkata, Sajat atau nama sebenarnya Muhammad Sajjad Kamaruz Zaman masih boleh dikenakan tindakan termasuk pengisytiharan bankrap dan penyitaan hartanya di Australia.

Menerusi laporan Kosmo, Nurul Hafidzah memberitahu, langkah itu akan dilaksanakan sekiranya segala sitaan asetnya di negara ini masih belum mencukupi bagi membayar hutang saman penghakiman RM200,000 kepada OWA Resources.

Hafidzah yang mewakili bekas stokis utamanya, OWA Resources Sdn. Bhd., berkata, ia boleh dilakukan menerusi prosiding undang-undang iaitu 'Resitrocal' yang boleh digunakan pakai di Australia iaitu sebuah negara di bawah negara-negara Komanwel.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIMAN TINO DIKONGKONG WANITA, ABAI KERJAYA SENI - IBU

"Kalau dah tak nak jadi artis, sila buat pengumuman, jangan susahkan kami. Macam itulah kalau dah dikongkong. Panggilan tak angkat, wartawan dan stesen TV cari. Harap maklum pada yang berkenaan," tulis ibu kepada penyanyi Aiman Tino iaitu Hazelina Mat Jalil meluahkan rasa terkilan terhadap sikap anaknya yang didakwa mula 'buat hal' hingga mengabaikan kerjaya seni.

Malah Hazelina atau Riena menerusi Instagram miliknya turut mendakwa kehidupan anaknya kini dikongkong seorang wanita.

"Aku tidak teragak-agak cari mak bapa kau, perempuan XXX!" tulisnya.

Biarpun tidak menyebut nama namun status tersebut dipercayai ditujukan kepada anaknya iaitu Aiman atau nama sebenarnya Mohammad Aiman Yusri. Apa yang menarik, Aiman dilihat meninggalkan 'tanda suka' pada status tersebut.

Klik untuk gambar besar

Bagaimanapun, usaha media untuk mendapatkan pengesahan dan kenyataan daripada Aiman sendiri tidak berjaya apabila penyanyi berusia 22 tahun itu enggan mengulas mengenai status yang dimuat naik ibunya.

Terdahulu, Riena ada memuat naik foto Aiman dengan kapsyen meluahkan rasa rindu dan sayang terhadap anak lelakinya itu.

"Dia tak rindu saya ke ya. Apa-apa pun, saya sayang dan rindu dia," kongsi Hazelina seolah ada yang terselindung.

Untuk info, Riena dan suaminya iaitu Yusri Iskhak mempunyai 11 orang anak termasuklah Aiman dan penyanyi Fara Hezel.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS KHAI-ROSMA, RICH-VELVET KINI YAZER & EKIN TIMANG 'BABY AF'

Bukan hanya Lisa Surihani dan Yusry KRU menimang cahaya mata sulung semalam tetapi pasangan dari Akademi Fantasia musim ke-3 iaitu Yazer dan Ekin turut menerima kelahiran anak mereka yang pertama.

Kelahiran anak sulung Yazer dan Ekin telah dikongsikan oleh Marsha Milan melalui akaun Instagram miliknya dimana beliau telah memuat naik gambar bayi pasangan berkenaan.

Klik gambar untuk size besar

"Another AF baby!!!!! CONGRATULATIONS @yazerocksteady and @ekinrahmanmadon. Wish i was there! Welcome to the world baby Noah," tulis Marsha.

Dalam masa sama, ramai peminat yang mengucapkan tahniah atas kelahiran tersebut dan mendoakan agar bayi dan ibunya berada dalam keadaaan sihat.

Tahniah kami ucapkan dan semoga Yazer dan Ekin akan lebih murah rezeki selepas ini dan berharap anak mereka akan membuatkan rumah tangga mereka lebih berseri selepas ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"ADA KETIKA SEDIH & DOWN" - BELLA ASTILLAH AKUI BUKAN MUDAH 'MOVE ON'

"Sejujurnya untuk 'move on' ini kena perlahan-lahan, lagi-lagi pasangan yang sebelum ini sentiasa bersama. Jadi, memang akan ambil masa sikit tapi saya sudah maafkan dia. Bagi saya, bila kita maafkan seseorang itu boleh memberi ketenangan pada diri sendiri. Tapi bila kita tak maafkan itu yang boleh mendatangkan perasaan sakit hati atau rasa benci," ujar pelakon Bella Astillah yang mengakui masih dalam proses untuk melupakan kisah silamnya dengan bekas suami, penyanyi dan pelakon Aliff Aziz.

Untuk makluman, Bella dan Aliff berkahwin pada 9 November 2016 dan hasil perkongsian hidup, pasangan itu dikurniakan seorang anak lelaki, Mohamed Ayden Adrean berusia dua tahun. Bagaimanapun, pasangan ini bercerai talak satu pada 16 Mei lalu selepas kontroversi melibatkan penyanyi kelahiran Singapura itu yang didakwa berlaku curang bersama beberapa wanita sepanjang perkahwinan mereka.

Menurut Bella atau nama sebenarnya Dayang Nabellah Awang Astillah, 25, dia bagaimanapun sudah memaafkan perbuatan bekas suaminya itu dan berharap dapat menjalani kehidupan yang lebih tenang. Dalam pada itu, Bella turut mendedahkan dia ada melalui fasa bersedih selepas perceraian mereka, namun enggan membiarkan perasaan tersebut mempengaruhi kehidupannya.

Klik untuk gambar besar

Kakak kepada penyanyi dan pelakon Didi Astillah ini berkata, dia akan mengutamakan perasaan anak dan memikirkan tentang ibu bapanya setiap kali timbul perasaan sedih secara tiba-tiba: "Sudah tentu kita sebagai manusia biasa akan melalui fasa bersedih dan memang ada ketika saya rasa sedih dan down. Sebenarnya semua pilihan di tangan kita sama ada nak ceria atau sedih.

"Tapi saya pilih untuk gembira sebab saya masih ada anak dan keluarga. Saya tak boleh bagi aura negatif kepada mereka dan kalau terdetik rasa sedih, saya akan tengok Ayden serta ibu bapa saya. Saya selalu fikir, saya membesar dengan ibu bapa saya dan belum kehilangan mereka lagi, jadi kenapa perlu saya putus asa atau berasa sedih sedangkan saya masih ada mereka," katanya.

www.myartis.com / Sumber & foto: mStar, Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 JANUARI INI - SHARNAAZ AHMAD UMUM TARIKH KAHWIN

Ramai pasti ternanti-nanti bilakah tarikh majlis pernikahan dan perkahwinan pelakon Sharnaaz Ahmad dengan kekasih hatinya, Noor Nabila yang juga merupakan kakak kepada Noor Neelofa.

Shaarnaz menerusi undangan kepada media memberitahu, satu sidang media khas akan diadakan untuk tujuan tersebut.

Terdahulu, Sharnaaz telah menghantar rombongan merisik Nabila pada pertengahan bulan Disember lalu. Shaarnaz juga telah memberitahu bahawa dia dan pasangannya itu tidak akan bertunang tetapi akan terus melangsungkan majlis pernikahan.

Pelakon berbakat besar itu turut memberitahu akan menamatkan zaman bujangnya pada suku tahun ini.

Jadi, untuk mengetahui tarikh bahagia pasangan Sharnaaz dan Nabila, sama-samalah kita nantikan pengumumamnya 9 Januari ini.

--- IKLAN ---

Sumber: Astro Gempak

Foto: Astro Gempak & Noor Nabila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TAK PAYAH SOLAT JUMAAT...? MACAM TU PEJABAT, SEKOLAH TAK PAYAH PERGI" - RITA

"Mmm... Macam tak kena ja, tak payah pergi solat Jumaat, Zohor kat rumah? Kalau macam tu pejabat tak payah pergi, kerja kat rumah saja. Sekolah tak payah pergi, sekolah kat rumah saja. Macam mana? Jangan takut pergi masjid kan tempat selamat.

"Lepas solat Jumaat ramai-ramai tu buat solat hajat pula, doa ramai-ramai. Solat Jumaat kan lebih baik... mmm, entahlah. Mufti Perlis lebih 'arif' kan?" demikian soal pelakon Rita Rudaini menerusi akaun Instagramnya.

Rita tampil membangkitkan isu berkaitan pembatalan mendirikan solat Jumaat di masjid di Perlis hari ini. Soal Rita, keputusan itu seperti tidak relevan apabila sebaliknya digantikan dengan solat zohor di kediaman masing-masing.

Klik untuk gambar besar

Solat Jumaat di seluruh negeri Perlis dibatalkan dan digantikan dengan solat Zohor di rumah masing-masing selepas mengambil kira situasi semasa akan COVID-19. Perkara itu diputuskan oleh Majlis Agama Islam dan Adat Istiadat Orang Melayu Negeri Perlis (MAIPs) menerusi satu kenyataan pada Khamis.

Ia diputuskan selepas mendapat perkenan Raja Perlis, Tuanku Syed Sirajuddin Putra Jamalullail. Selain Perlis, perintah sama turut dilaksanakan di negara jiran, Singapura. Sementara itu, ruangan komen Instagram pelakon Mami Jarum itu dihujani pendapat daripada netizen yang menyokong dan mengecam pandangan Rita.

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UBAT KERINDUAN - RAISUDDIN BERSYUKUR DAPAT JAGA UWAIS YANG MILIKI WAJAH ARWAH SITI SARAH

Bagi mengubat kerinduan, bapa kepada penyanyi Allahyarham Siti Sarah, Raisuddin Hamzah telah mengambil keputusan untuk menjaga anak sulung arwah iaitu Uwais Alqarni, 10. Raisuddin, 66, yang meluahkan rasa syukur apabila dapat menjaga cucunya itu berkata, Uwais memiliki raut wajah dan perwatakan yang hampir serupa dengan arwah Siti Sarah.

Setahun pemergian Allahyarham Siti Sarah, Raisuddin mengakui sentiasa mengingati kenangan manis bersama anak perempuannya itu. Uwais yang memiliki rupa paras seperti arwah ibunya itu, Raisuddin berkata ia sedikit sebanyak dapat melepaskan rindu dan mengimbau kembali kenangan bersama arwah semasa kecil.

"Saya memang menjaga Uwais dan dia sama seperti arwah Sarah. Uwais selalu tidur dengan saya sejak kecil sehinggalah ke hari ini. Dengan keberadaannya di rumah dapatlah mengubat kerinduan terhadap arwah. Fizikal Uwais terutama wajah dan tangannya sama seperti arwah. Bagaimana sifat manjanya juga saling tidak tumpah seperti ibunya.

"Dalam kesedihan, saya bersyukur ada seorang pengganti yang memiliki sifat sama seperti Sarah," katanya ketika ditemui pada majlis bacaan tahlil sempena setahun pemergian Sarah, malam tadi.

Mengimbas kembali kenangan bersama arwah, Raisuddin tidak menyangka sentuhan terakhir anaknya itu sebelum keluar untuk mendapatkan rawatan di hospital adalah kenangan terakhir mereka. Lebih menyedihkan, Raisuddin tidak dapat menghadiri pengebumian anaknya itu kerana turut dijangkiti C0V1D.

Klik untuk gambar besar

"Sebelum arwah ke hospital, kami tidak bercakap. Dia hanya pegang tangan saya ketika saya sedang duduk di sofa. Kami tidak saling memandang namun saya tahu itu adalah tangan arwah.

"Ada juga rasa terkilan kerana tidak berkesempatan untuk bercakap kerana yakin dia akan kembali. Saya juga tidak sangka sentuhan itu adalah yang terakhir buat kami. Dia pergi buat selamanya selepas keluar dari rumah itu," katanya.

Untuk makluman, Sarah menghembuskan nafas terakhir jam 5.13 pagi, 9 Ogos tahun lalu di Pusat Perubatan Universiti Kebangsaan Malaysia (PPUKM) akibat C0V1D.

Beberapa hari sebelum meninggal dunia, Allahyarham menjalani pembedahan bagi mengeluarkan bayi lelaki ketika kandungannya berusia lapan bulan pada 6 Ogos tahun lalu yang diberi nama Ayash Affan.

Selain Uwais, Ayash, Sarah yang mendirikan rumah tangga dengan pelawak Shuib pada 2011 turut mempunyai dua orang cahaya mata lain iaitu Dzahira Talita Zahra, 8, dan Ariq Matin, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESKIPUN DIKECAM - SAKINAH ENGGAN SAMAN, MAAFKAN PENYEBAR VIDEO

Baru-baru ini, seorang individu telah mempersoalkan niat pengguna Tiktok mengeluarkan kembali video dua tahun lepas sehingga kedua-dua pelakon iaitu Sharifah Sakinah dan Janna Nick dikecam dan mencetuskan perbalahan di antara netizen. Malah, individu ini tertanya-tanya adakah Sakinah akan mengemukakan saman.

Sakinah tampil membalas pertanyaan individu berkenaan dengan mengatakan tiada sebarang tindakan undang-undang akan diambil olehnya kepada penyebar video. Jelas Sakinah lagi, dia memaafkan serta meminta maaf di atas apa yang terjadi. Malah, pengikut yang lain turut menjelaskan khabar angin pelajar Malaysia di Korea terkena tempias adalah palsu.

Beberapa hari lepas, nama Sakinah dan Janna trending di Twitter gara-gara sebuah video yang dikaitkan dengan pemergian bintang kpop, Jong-hyun. Penyebaran video tersebut ternyata telah mencetuskan rasa tidak puas hati peminat sehingga mereka menyerang ruangan peribadi kedua-dua pelakon tersebut. Walaupun Sakinah telah membuat permohonan maaf beberapa tahun lalu, perkara ini masih lagi hangat.

Klik untuk gambar besar

www.myartis.com / Sumber & foto: Beautifulnara & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK ANGKAT ISTIMEWA USAHA BACA DOA - ADI PUTRA TAK DAPAT TAHAN SEBAK

"Saya sangat sebak bila putri saya Zara Adelia yang tak boleh mendengar dan bercakap membacakan doa selamat buat hari jadi saya. Allahu, bergenang air mata saya. Allah saja yang tahu. Inilah hadiah paling cukup istimewa yang tak dapat beli dimana-mana. Terima kasih istriku, Az-zahra, Nani, yang meraikan ulang tahun ku ke 40 Tahun.

Perasaan sangat bersyukur yang pernah di pesan Habib Ali Zaenal Abidin. Allah Akbar. #taatpadayangsatu #adpfamily," demikian kata pelakon Datuk Adi Putra yang baru-baru ini ada memuat satu rakaman video ketika meraikan ulang tahun kelahirannya yang ke-40 bersama keluarganya.

Melihat pada rakaman video yang dikongsikan di laman media sosial Instagram miliknya, Adi telah meluahkan rasa sayu dan sedih melihat nasib anak angkatnya, Zara Adelia yang dilahirkan dalam serba kekurangan.

Klik untuk gambar besar

Meski tiada kebolehan untuk mendengar dan bercakap seperti kanak-kanak normal, Zara dilihat berusaha untuk membacakan doa serta ucapan selamat hari jadi kepada bintang berusia 40 tahun itu.

Meninjau di bahagian komen, rata-rata peminat turut meluahkan rasa sedih selepas menonton perkongsian pelakon drama bersiri Aku Yang Kau Gelar Isteri itu.

Sehingga kini, rakaman video tersebut telah meraih lebih 247,000 tontonan dan hampir 900 komen daripada warganet. Sekadar informasi, Adi mendirikan rumah tangga bersama isterinya, Aida Yusof atau nama sebenarnya Zuhaidah Yusof pada 14 April 2006.

KLIK VIDEO DIBAWAH UNTUK TONTON

www.myartis.com / Sumber & foto: Media Hiburan & Instagram Adi Putra

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEPUTUSAN ABPH 2009

Anugerah Pengacara TV Lelaki Popular – Aznil Haji Nawawi Anugerah Pengacara TV Wanita Popular – Fara FauzanaPenyampai Radio Lelaki Popular – Faizal IsmailPenyampai Radio Wanita Popular – Fara FauzanaPenyanyi Duo/Artis Berkumpulan – BunkfaceArtis Komedi Lelaki Popular – Nabil Raja LawakArtis Komedi Wanita Popular – NoorkhiriahArtis Baru Lelaki Popular – Black MentorArtis Baru Wanita Popular – Yunalis ZaraiPelakon TV Lelaki Popular – Remy IshakPelakon TV Wanita Popular – Tiz ZaqyahArtis Nasyid Popular – RabbaniPenyanyi Lelaki Popular – AizatPenyanyi Wanita Popular – Siti NurhalizaPelakon Filem Lelaki Popular – Que HailarPelakon Filem Wanita Popular – Liyana JasmayAnugerah Pencapaian Sepanjang Hayat: Datuk Khatijah IbrahimAnugerah Bintang Paling Popular 2009 (dengan 225,000 undi): Datuk Siti NurhalizaPhoto credit: stailista(\__/)(='.'=)(")_(")www.myartis.com 2010


MASIH PERLU DIPAPAH - EMMA AKMA LEGA KEADAAN KESIHATAN SEMAKIN BAIK

"Cuma saya masih lagi tak boleh berjalan dengan normal sendirian. Saya masih lagi perlukan pertolongan daripada suami. Maksudnya nak bangun dari katil dia kena papah saya. Begitu juga nak ke dapur, dia kena papah dan pimpin saya. Kalau nak berjalan saya kena pegang dinding. Namun, dari segi percakapan alhamdulillah dah okay sikit. Saya sekarang tidaklah letih atau lemah sangat berbanding sebelum ini.

"Apapun saya masih sakit di bahagian perut. Maklumlah saya bedah bahagian perut. Segala otot perut kita perlukan untuk bergerak. Sekarang baru sebulan setengah dan ada lagi sebulan setengah. Harap Disember nanti saya dapat berjalan seperti biasa," jelas pelakon Emma Akma yang berkongsi berkongsi perkembangan terkininya selepas enam minggu menjalani pembedahan.

Emma berkata, keadaan kesihatannya semakin baik. Dengan perubahan ini, Emma optimis dapat berjalan secara normal dalam tempoh tiga bulan. Dalam masa sama, pelakon berusia 52 tahun itu turut memberitahu mengenai keputusan pembedahan membuang ketumbuhan bersaiz sebiji bola sepak dalam perutnya pada 12 Ogos lalu. Emma atau nama sebenarnya Noorakma Yunus berkata, dia cuma lega apabila doktor menjelaskan keputusannya adalah 6/10.

Klik untuk gambar besar

"Nak kata saya tiada kanser tak boleh. Nak kata saya ada kanser pun tak boleh. Itu yang doktor maklumkan kepada saya. Alhamdulillah, ketika pembedahan ketumbuhan saya seketul yang 'solid', sel kanser di dalamnya tak pecah dan tak merebak ke mana-mana. Jadi, dia dekat situ saja. Kemudian doktor periksa bahagian usus, bahagian rahim, ovari dan tiga ketul kelenjar yang dikeluarkan pun tiada sel kanser," katanya menerusi video yang dimuat naik di media sosial.

Pelakon drama 'Gerak Khas: The Finale' ini berkata, dia amat bersyukur dengan penjelasan doktor itu kerana tidak perlu menjalani kimoterapi: "Sebenarnya itu yang saya nak dengar kerana saya takut dan risau. Sesiapa pun risau dengar macam itu. Doktor kata sepanjang dua tahun saya kena datang ke klinik tiga bulan sekali untuk pemeriksaan. Selepas dua tahun, enam bulan sekali dan selepas lagi dua tahun, seumur hidup kena datang hospital untuk pemeriksaan perubatan setahun sekali," tambahnya.

Terdahulu, Emma menjalani pembedahan dengan kos RM20,000 menerusi sumbangan netizen dan rakan-rakan artis. Dia sebelumnya tampil merayu bantuan orang ramai selepas disahkan menghidap kanser perut dan ketumbuhan sebesar saiz sebiji bola sepak. Dia mengakui buntu kerana pembedahan segera ketumbuhan itu memerlukan kos sebanyak RM50,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DIBEDAH - HASRAT DAYANGKU INTAN DERMA TERTUNAI

Alhamdulillah... penyanyi Dayangku Intan, 53, telah selamat menjalani pembedahan mendermakan buah pinggang kepada suaminya, Rosman Yahil, 56, di sebuah pusat perubatan, kira-kira jam 1 tengah hari tadi.

Pengurusnya, Rushuhaimin Ab Rahman, berkata pasangan berkenaan sudah keluar daripada bilik pembedahan dan dipindahkan ke Unit Rawatan Rapi (ICU) untuk pemantauan.

"Saya ada bertemu mereka tengah malam tadi. Kedua-duanya menyampaikan salam dan terima kasih kepada semua yang mengirimkan doa.

Intan pun ada juga berpesan memohon maaf andai dia dan suami ada membuat kesilapan selain menghalalkan makan minum mereka.

"Berbanding Rosman yang agak lemah, Intan sangat bersemangat dan optimis untuk menjalani prosedur berkenaan yang bermula kira-kira jam 8 pagi tadi.

Klik untuk gambar besar

"Alhamdulillah, pembedahan yang mengambil masa tiga jam untuk Intan dan kira-kira lima jam membabitkan Rosman berjalan lancar. Cuma keadaan mereka perlu dipantau dulu sebelum dapat dipindahkan ke wad," katanya.

Terdahulu, penyanyi era 1980-an itu mendedahkan mahu mendermakan buah pinggangnya kepada suami yang mengalami masalah kegagalan organ terbabit, akibat kencing tikus.

Rosman yang menghidap penyakit kencing manis dan darah tinggi terkawal terkena kencing tikus, namun jangkitan merebak ke bahagian buah pinggang hingga ia gagal berfungsi sejak tiga bulan lalu.

Keadaan kesihatan suaminya yang merosot secara mendadak mendorong Intan untuk melakukan pemeriksaan bagi mendermakan satu daripada buah pinggangnya.

Akui Rushuhaimin lagi, walaupun berdepan dugaan, penyanyi yang juga rakan dikenalinya sejak bernaung di bawah WEA pada 1986 itu sentiasa positif, malah bersemangat menyebarkan mesej mengenai galakan menderma organ.

"Intan seorang yang kuat. Dalam menunggu proses pemeriksaan untuk menentukan sama ada ginjalnya sesuai untuk suami, dia tetap turun padang memenuhi undangan persembahan pentas, termasuk kelmarin.

"Pada masa sama beliau sebarkan mesej mengenai pendermaan organ, lebih-lebih lagi kepada ahli keluarga terdekat. Beliau turut kerap memberi peringatan berkenaan bahaya kencing tikus," tuturnya.

Perkahwinan pemilik nama sebenar Tengku Intan Tengku Abdul Hamid dengan Rosman yang sudah mencecah 34 tahun diserikan empat anak dan seorang cucu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERI 'GAJI' - ZARINA ZAINUDDIN NAFI NAK ANIAYA BAKAL MENANTU

"Saya bukan ingin memaksa orang untuk berkahwin dengan anak saya. Saya pun tidak mengharapkan Azal untuk berkahwin, sebaliknya saya serahkan soal jodoh pada Allah. Andai ada jodoh Azal untuk berkahwin, saya terima. Sekiranya tiada pun tidak mengapa kerana saya tetap menerima anak saya seadanya, sama ada berkahwin mahupun tidak.

"Saya pun tidak mahu mensia-siakan hidup anak orang. Apabila saya mengeluarkan kenyataan ingin mencari isteri untuk Azal, ada yang menyangka saya sengaja ingin menjadikan anak orang sebagai mangsa untuk menjaga anak sendiri.

"Saya sebenarnya mencari wanita yang betul-betul ikhlas mencintai anak saya dan boleh terima keadaannya," jelas pelakon Zarina Zainuddin yang tidak berniat menganiaya wanita yang sudi berkahwin dengan anaknya yang menghidap autisme tahap sederhana, Muhammad Raizal Azrai atau Azal, 25, sehingga sanggup menawarkan gaji kepada bakal menantu.

Tidak melatah dengan kecaman netizen, Zarina, 51, menjelaskan, sebagai ibu, dia lebih mengenali anaknya. Terdahulu, kenyataan Zarina yang sanggup membayar gaji kepada wanita yang ikhlas mengahwini Azal, mendapat reaksi berbeza daripada warganet.

Ada yang mendakwa, pelakon Bidadari Kiriman Tuhan itu sengaja mahu menganiaya hidup bakal menantu berikutan emosi Azal yang ada ketikanya tidak stabil.

Klik untuk gambar besar

  IKLAN:
  JOM SHOPPING DI HARI RAYA INI BERSAMA LAZADA.
FREE SHIPPING, HARGA BERPATUTAN DAN EXTRA FREE RM15 MENANTI ANDA!

  TERKINI DI LAZADA.
BARANGAN DAPUR JENAMA TEFAL YANG TAK MELEKAT. EXTRA FREE RM15 MENANTI ANDA!

Netizen mendakwa, disebabkan emosi Azal tidak menentu, dia tidak layak berkahwin berikutan bimbang boleh mendatangkan kecederaan kepada bakal isteri atau zuriat mereka kelak. Diminta memperjelaskan mengenai tawaran gaji yang dimaksudkan, Zarina berkata:

"Soal bayaran gaji, mereka dibayar bukanlah untuk berkahwin dengan Azal semata-mata. Sebaliknya, mereka perlu bekerja dengan saya menjalankan perusahaan pulut kuning serta rendang yang diusahakan. Saya pun tidak bodoh menerima sesiapa sahaja yang sudi untuk bergelar isteri Azal semata-mata kerana duit," ujarnya.

Zarina berkata, dia menerima banyak mesej langsung (DM) di Instagram (IG) sejak isu tawaran gaji kepada bakal isteri anaknya diperkatakan. Malah, dakwa Zarina, ada antara pengirim pesanan berusia hampir sebaya dengannya yang sudi menjadi suri hidup Azal.

Selain mesej langsung di IG, Zarina menerima pesanan melalui aplikasi WhatsApp. Malah, suaminya, Datuk Sri Abu Raihan Wan Jaafar dan Azal dihujani mesej sama.

"Saya tidak sewenang-wenangnya memilih sebarang orang untuk berkahwin dengan Azal. Wanita itu perlulah ikhlas serta menepati ciri-ciri yang Azal serta saya mahukan. Azal sukakan wanita yang putih melepak, berkaki panjang dan tidak bertudung. Tetapi, saya tahu mustahil ada wanita seumpama itu seperti dimahukan Azal.

"Apa yang penting adalah keikhlasan untuk mencintai Azal. Wanita yang ingin menjadi menantu saya perlu bersedia untuk tinggal bersama dengan saya. Saya tidak akan melepaskan mereka tinggal sendiri kerana saya perlu melatihnya bagaimana menguruskan rumah tangga, belajar memasak dan cara melayan anak saya. Pendek kata, saya ingin membentuknya menjadi wanita sempurna," tuturnya.

Zarina berkata, dia mahu bakal menantu bekerja dengannya agar wanita terbabit mempunyai pendapatan sendiri dan ada masa depan: "Saya tidak suka melihat wanita yang lemah, terlalu bergantung kepada suami dan meratap hiba kerana tidak dapat membeli barang keperluan termasuk untuk anak sendiri," ujarnya.

Mengenai dakwaan sikap Azal yang agresif, Zarina berkata, anaknya hanya akan bertindak sedemikian apabila tertekan dengan sikap kembarnya yang juga menghidap autisme, iaitu Muhammad Razil Azrai atau Azil.

Bagaimanapun, Zarina menambah, Azal tidak mengalami gangguan mental dan tidak merbahaya seperti didakwa netizen. Malah, Zarina yakin anaknya tidak akan mencederakan orang lebih-lebih insan yang disayangi.

"Azal tidak merbahaya dan tidak pernah bersikap terlalu agresif. Dia hanya bertindak agresif jika melihat abangnya mengamuk. Saya yakin dia tidak akan mencederakan isterinya jika berkahwin kerana dia sayangkan wanita itu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK NORA & NEDIM 'TAK COMEL' - PENGGUNA TWITTER 'DISEKOLAHKAN'

Baru-baru ini, seorang pengguna Twitter bertanya mengapa bayi pelakon Nora Danish dan Nedim Nazri yang baru dilahirkan sebulan lepas tidak comel.

"Saya tak bermaksud nak biadab tapi kenapa anak Nora Danish tak…hmmm, tak co... ish susahnya nak cakap. Maksud saya, lihatlah kedua ibu-bapanya.

"Mereka segak. Saya ingat semua bayi lahir comel? Tapi, ummm, kenapa bayi dia (Nora) tak comel?" tulis pengguna  itu.

Bagaimanapun, kata-kata tersebut telah membuatkannya dikecam bertubi-tubi oleh netizen. Menurutnya, dia menulis tweet itu kerana dia hanya memberi reaksi kepada tweets yang ditulis orang lain.

Akibatnya, dia dihina gemuk dan buruk oleh pengguna Twitter lain sehingga terpaksa menukar gambar profil.

Klik untuk gambar besar

Pengguna Twitter tersebut telah memadam tweetnya namun menerima bahawa dia telah membuat kesilapan.

Seorang pengguna Twitter melahirkan kekesalan yang anak Nora baru lahir tetapi sudah jadi mangsa buli siber.

Apa-apapun, soal comel atau tidak ini perkara subjektif namun anda sendiri pasti tidak suka jika paras rupa anak anda dikutuk.

Ada kalanya, ada pendapat yang tak perlu diluahkan, tak gitu? Tunggulah sedikit masa lagi pasti bayi Ney Ney bertambah segak.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU GAMBAR CIUM -  NABILA HUDA MENGAMUK..!

Gara-gara mengatakan masih sayang 200 peratus terhadap Nabila Huda, bekas suami Nabila, Zaidy Zaizali dimarahi oleh bekas isterinya di Twitter. Daripada penelitian penulisan pelakon itu, jelas dia memarahi Zaidy kerana mengutuknya dan mendakwa Zaidy tidak memberikan apa-apa sumbangan kepada anak mereka.

Selain Zaidy, Nabila juga didakwa telah bergaduh dengan beberapa individu yang menegurnya tentang isu cium mulut dan berbikini. Padahal sebelum ini Nabila seperti sudah insaf dan memohon maaf di atas apa yang dilakukannya itu.

Zaidy, kena marah...

Kesimpulan daripada perkembangan terbaru ini, Nabila harus mengawal perasaan sekiranya benar-benar merasa bersalah atas apa yang berlaku di Pulau Tioman baru-baru ini. Namun jika dia terus bergaduh dan memaki hamun di Twitter, permohonan maafnya sebelum ini hanya sia-sia dan ia bagaikan 'mencurah air di daun keladi' semata-mata.

Screenshot Twitter Nabila...
klik untuk imej besar


MENARI SAKAN DENGAN BAJU MAKIN KETAT - MIA SARA TERIMA KRITIKAN

Sebelum ini, netizen meluahkan rasa kecewa melihat perubahan imej pelakon Mia Sara sejak kebelakangan ini. Malah, hijab yang dipakai Mia turut dipersoalkan netizen kerana dikatakan semakin singkat berbanding sebelum ini.

Nampaknya nama Mia Sara terus menjadi perbualan netizen di media sosial apabila kali ini tular pula video terbaharu memperlihatkan gadis berusia 17 tahun ini menari sakan di aplikasi TikTok.

Menerusi video tersebut, Mia atau nama sebenarnya Mia Sara Nasuha Muhammad Ridhuan, dilihat mengenakan baju berwarna kelabu dan memakai selendang hitam sedang seronok menari bersama rakannya.

Klik untuk gambar besar

Selain tarian lincah, pemakaian Mia turut menjadi perbualan apabila dikatakan kurang sesuai digayakan kerana terlihat ketat sehingga mengikut bentuk tubuh.

Menjengah ruangan komen, rata-rata netizen meluahkan terkejut dan rasa kurang senang dengan tindakannya itu, sekaligus menyifatkan pelakon remaja itu semakin berani dalam berfesyen.

Malah, ada dikalangan netizen tidak menyangkan individu dalam video itu ada Mia Sara. Tidak kurang juga ada yang mengatakan tidak mungkin Mia Sara berpakaian seperti itu serta menyifatkan ianya fitnah jika tidak benar.

"Ayat makan tuan, Mia makin tunjuk taring." - "Nanti ada la keluar statement yang mungkin ini ujian tuhan. Ni bukan Mia Sara!" - "Manusiakan berubah, Mia terpengaruh rakan sebaya la tu," antara komen-komen netizen.

Dalam pada itu, ada yang meluahkan rasa sedih melihat penampilan Mia, selain mendoakan yang baik-baik sahaja buat pelakon itu.

Difahamkan, video yang baru dimuat naik pada malam Selasa itu menerima lebih 800,000 tontonan. Bagaimanapun, video yang dikongsikan oleh rakannya telah pun dipadam selepas menerima kecaman daripada netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAFIQ KYLE AKUI 'RAPAT' DENGAN JUE AZIZ

Setelah gosip mempunyai anak terlerai apabila aktres Jue Aziz, 30, (Zuliana Abd Aziz) mendakwa anak tersebut adalah anak angkat yang disusuinya, kini terlerai satu lagi gosip hangat!

Pelakon Syafiq Kyle akhirnya mengaku mempunyai hubungan rapat dengan Jue dan turut mengakui bahawa mereka pernah keluar bersama.

Gambar yang di upload sendiri oleh mereka di Instagram...

"Saya dengan dia (Jue) memang berkawan. Benar kami pernah keluar bersama dan perkenalan kami bermula selepas saya berkawan dengan pengurus peribadinya. Saya rasa tidak ada apa-apa masalah pun dengan hubungan itu kerana kami hanyalah teman rapat," katanya kepada media.

Pengakuan tersebut timbul apabila ada mata yang memandang dan mendedahkan bahawa Syafiq sering keluar dengan Jue. Lebih menguatkan gosip, mereka juga saling memuatkan beberapa foto di dalam laman sosial Instagram.

"Saya berharap peminat tidak memberi pandangan negatif terhadap pengakuan ini. Berilah saya sedikit ruang untuk tidak terlalu berkongsi kisah peribadi kepada umum," tambah Syafiq.

Apa yang nak disorokkan Syafiq? Kalau benar bercinta... berterus-terang adalah jalan terbaik daripada diketahui melalui mulut orang lain. Lagipun, memang untung sekiranya jadi kahwin dengan Jue sebab  aktres itu kini sudahpun mempunyai seorang anak angkat. Kira pakej la tu! Heh.


BELI BARANGAN HANTARAN - FIZZ FAIRUZ NAK KAHWIN ALMY NADIA?

Mungkin ada yang rasa muak mendengar kisah cinta antara Fizz Fairuz dan Almy Nadia yang telah menyambung kembali percintaan mereka. Semuanya gara-gara Fizz yang awalnya mengikat tali pertunangan dengan isteri orang secara mengejut, sebelum pulang kepangkuan Almy semula.

Artikel terdahulu:

FIZZ FAIRUZ BAKAL RISIK ALMY NADIA, TIDAK BERTUNANG

Dan baru-baru ini, Fizz mengumumkan berita gembira apabila dia akan mengahwini Almy... namun tarikhnya masih menjadi teka-teki. Mungkinkah ia sekadar gimik atau sekadar mahu mengambil hati peminat?

Bagaimanapun, diam tak diam, Fizz atau nama sebenarnya Mohd Fairuz Zainal Abidin baru-baru ini dilihat telah membeli beberapa barang hantaran untuk majlis perkahwinannya. Namun kami tidak tahu sama ada Fizz sahaja bergurau di Instagramnya atau memang serius mahu menikah.

"Mari beli barang hantaran," komennya digambar tersebut.

Klik gambar untuk imej besar

Harap-harao jadilah kali ni ya tak? Bukan apa, kasihan melihat Almy yang menunggu buah tak jatuh. Bak rangkap pantun ini, Kalau padi katakan padi, tidaklah aku tertampi-tampi, kalau jadi katakan jadi, tidaklah aku ternanti-nanti.

Almy - kekasih setia


5 GAMBAR - FITTING BAJU & FOOD TASTING AIDIL ZAFUAN & ZAREMA

Selepas memuat naik gambar sesi fitting baju perkahwinannya di butik Cosry di laman sosialnya dengan caption "Fitting at Cosry with Abg @putraaziz_cosry", terkini Aidil Zafuan dan bakal isterinya Zarema Zainal memuat naik pula gambar food tasting.

Tentu sedap makanan yang ditempah untuk majlis perkahwinan mereka pada Mac nanti.

Majlis food tasting - klik untuk size besar

Paling menarik, sebagai hadiah perkahwinan Aidil juga telah terpilih sebagai Kapten baru Harimau Malaya menggantikan Safiq Rahim. Menurut jurulatihnya Datuk Ong Kim Swee, tanggungjawab berat itu diberi kepada Aidil kerana pemain itu boleh memimpin skuad Harimau Malaya ke tahap yang lebih cemerlang.

"Ia bukan satu peranan baru untuk Aidil. Beliau kapten kebangsaan bawah-20 dan juga bawah 23. Sebagai pemain yang tetap dalam pasukan kebangsaan, saya mendapati beliau adalah calon yang paling sesuai untuk memimpin pasukan kebangsaan," tambahnya.

Tahniah diucapkan!

Menghitung hari - Zarema

Buat gigi sebelum kahwin

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


WALLPAPER MASIH GAMBAR SUAMI - NETIZEN BERTEKA-TEKI, KECEWA DENGAN ISTERI SHUK

Kisah kontroversi pelawak, pengacara dan penyampai radio Shuk Sahar berhubung dakwaan kecurangannya sehingga kini masih lagi hangat diperkatakan, meskipun sudah beberapa hari berlalu.

Shuk sekali lagi dihimpit kontroversi apabila isterinya, Rossalennah Natassyiah Asshafera atau Rossa Sera mendedahkan kisah kecurangannya di laman Instagram miliknya.

Hal ini menimbulkan rasa simpati netizen kerana kisah kecurangan ini bukan pertama kali terjadi. Malah, netizen turut memberi kata-kata semangat kepada Sera agar sentiasa tabah dengan ujian rumah tangga.

Namun baru-baru ini, Sera menerusi Instagram telah memuat naik satu entri dimana menunjukkan foto 'wallpaper' di telefon bimbit miliknya. Posting tersebut telah menarik perhatian netizen dan menjadi perbualan ramai.

Klik untuk gambar besar

"Sedar tak sedar dah besar anak mama sorang ni, moga besar jadi anak yg solehah ya sayang," tulisnya pada entri tersebut.

Bagaimanapun, perkongsian Sera itu telah membuatkan netizen meluahkan rasa kecewa apabila melihat dia masih menggunakan gambar suami sebagai 'wallpaper' di telefon.

Tidak kurang juga yang meninggalkan kata-kata positif meminta supaya Sera memikirkan yang terbaik untuk rumah tangganya. Mereka turut mendoakan semoga urusan pasangan ini dipermudahkan.

www.myartis.com / Sumber & foto: Beautifulnara, Astro Gempak & Instagram @rossa.sera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILIAS: "BALASAN ALLAH SEBAB NAK POTONG KEMALUAN"

Malam semalam menerusi laman Instagram, usahawan kosmetik, Safiey Illias telah berkongsi berita beliau telah terlibat dalam kemalangan jalan raya sehingga kereta mewah BMW i8 miliknya remuk teruk di bahagian hadapan.

Apa yang menarik perhatian, kenyataan Safiey menganggap kejadian itu terjadi sebagai balasan Allah SWT terhadap dirinya yang sebelum ini berniat untuk menukar jantina dengan memotong kemaluan.

"Lain kali nk beli kete baru jgn sebut depan kereta lama. Nanti dia meraju. Mungkin ini balasan Allah kepadaku kerana mahu nak potong kemaluan. Ampunkan aku ya Allah," tulisnya.

Rata-rata netizen meninggalkan kata-kata nasihat dan pesanan kepada beliau untuk bertaubat dan kembali ke pangkal jalan.

Klik untuk gambar besar

Namun, ramai juga yang sudah menyampah dengan sandiwara Safiey yang berulang kali berkata mahu berubah tetapi masih juga tidak insaf. Sekadar propa dan gimik murahan untuk menarik perhatian.

Pengakuan Safiey itu juga membuatkan netizen terkejut kerana terlalu terbuka mengakuinya. Tidak dinafikan ada kalanya komen-komen netizen terhadap Safiey boleh tahan pedas dan melampau.

Bagaimanapun, dengan apa yang berlaku, mungkin Safiey harus bersikap lebih terbuka dan mendengar nasihat daripada mereka yang tidak mahu melihat beliau terus hanyut.

www.myartis.com / Sumber & foto: Rotikaya, Beautifulnara & Instagram Safiey Ilias

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTAMA KALI SAMBUT AIDILFITRI SEBAGAI MUSLIM - MARGARET GAN LUAH RASA SYUKUR & TERUJA

"Saya bersyukur ke hadrat Allah SWT. Saya gembira dapat berpuasa penuh dan bersolat sebagaimana tuntutan wajib seorang muslim. Walaupun bacaan surah al-Fatihah saya masih perlu diperbaiki, saya dalam proses belajar lagi.

"Saya pun dah berusia hampir 80 tahun, baru terbuka hati nak peluk agama Islam. Jadi, saya perlukan masa untuk belajar sebutan bahasa Arab dengan betul. Biasalah, kita lidah orang Cina.

"Apapun, anak saya Muhammad Taufiq banyak membantu beri tunjuk ajar," tutur pelakon veteran, Margaret Gan, 79, yang meluahkan rasa syukur dan teruja apabila akan menyambut Aidilfitri pertama kali sebagai muslim tahun ini selepas memeluk Islam pada 15 Februari lalu.

Margaret berkata, segala persiapan raya sudah diuruskan anaknya, Muhammad Taufiq Gan, 37, dan menantu. Margaret yang memeluk agama Islam dengan rela hati dan ikhlas kerana Allah SWT itu berkata, dia juga sudah mendaftar dengan Jabatan Kemajuan Islam Malaysia (Jakim) pada 1 Mac lalu.

Dalam masa sama, Margaret juga bersyukur dapat berpuasa penuh di bulan Ramadan tahun ini buat pertama kali berkata, Allah banyak mempermudahkan dirinya dengan melancarkan segala urusan.

Meraikan Aidilfitri secara sederhana, Margaret berkata, memang anaknya yang menyiapkan segala persediaan menyambut perayaan selama ini. Katanya, dia memang menetap serumah bersama anak, menantu dan dua orang cucu sejak dulu.

Sebelum ini, Margaret mengakui hatinya semakin tenang dan rezeki pun melimpah-ruah daripada Allah sejak memeluk Islam dan bergelar muslim. Katanya, dia juga bersyukur doa selama 14 tahun anak lelaki tunggalnya yang mahu dia terbuka hati dan ikhlas memeluk Islam akhirnya dimakbulkan Allah SWT pada usianya yang meniti senja.

Margaret yang sudah sebati dengan kerjaya seni sejak 1980-an berkata, dia gembira mendapat rezeki berlakon drama radio di RTM, baru-baru ini. Katanya, dia masih berminat berlakon drama asalkan watak diberi sesuai sebagai seorang muslim dan bertudung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ ABU SYAFIQ TAMPIL NAFI HINA USTAZ EBIT LEW: "ITU FITNAH JAHAT..."

"Saya lakukan Akuan Bersumpah ini kerana terdapat beberapa pihak yang menggunakan akaun palsu serta pihak yang tidak bertanggung jawab terus memfitnah saya. Pemfitnah telah memfitnah saya kononnya saya menghina kerja amal Ustaz Ebit Lew dan kafirkan beliau serta Menteri Agama. Wallahi demi Allah itu adalah fitnah yang berat.

"Saya tidak pernah hina kerja amal Ustaz Ebit Lew dan tidak pernah kafirkan beliau dan Menteri Agama. Itu fitnah jahat ke atas saya," demikianlah kata pendakwah sensasi, Ustaz Abu Syafiq yang menafikan dakwaan pihak tidak bertanggungjawab yang mengaitkan dirinya dengan pendakwah bebas terkenal Ustaz Ebit Lew dan Menteri di Jabatan Perdana Menteri (Hal Ehwal Agama) Datuk Dr Zulkifli Mohamad Al-Bakri.

Menerusi sekeping surat akuan berkanun, Abu menyatakan dia tidak pernah menghukum sesat atau menghukum kafir ke atas Zulkifli. Malah tegas Abu, dia tidak menghina kerja amal baik yang dilakukan oleh Ebit.

Klik untuk gambar besar

Tambah Abu, laporan polis serta aduan ke Suruhanjaya Komunikasi dan Multimedia Malaysia (SKMM) sudah dibuat ke atas individu yang cuba menjatuhkan reputasi dirinya.

"Saya sudah buat laporan polis, aduan ke SKMM, tindakan saman mahkamah ke atas beberapa pihak yang saya kenali namun akaun yang palsu serta laman yang tidak dikenali saya belum dapat membuat tindakan dalam kadar segera sedangkan fitnah ini berluas-luasan. Semoga Allah membalas para penfitnah dengan balasan segera dan setimpal," tulisnya lagi.

www.myartis.com / Sumber & foto: Astro Gempak & Instagram Ustaz Abu Syafiq

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 GAMBAR - SUASANA MAJLIS HARI LAHIR MEMEY SUHAIZA YANG KE-28

Ulangtahun kelahiran ke-28 Memey Suhaiza telah diadakan secara sederhana di Wangsa Grill by Chef Zubir semalam.

"Senafas yang tak seiras, yang selalu sekata, kadang-kadang tak seia... Namun darahmu akan terus sentiasa mengalir dalam tubuhku...

"Selamat Ulangtahun Kelahiran yang ke-28 sayangku.. Semoga Allah & para malaikat memberkatimu... Hamba yang hina akan terus menjagamu... Aamiin YRA," ucapan hari lahir Norman Hakim buat isterinya.

Gambar-gambar sekitar majlis ini telah dirakamkan oleh jurugambar rasmi mereka iaitu The Photolicious.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR TERBARU LISA SURIHANI YANG KINI HAMIL 7 BULAN

Selama ini, Lisa Surihani memang agak perahsia memberitahu berapa usia kandungannya. Dari Februari lalu ketika kisah kehamilannya diketahui, usia kandungan tak diketahui.

Banyak tekaan yang dilakukan. Berdasarkan gambar terbaru Lisa, ada yang menjangkakan usia kandungan Lisa Surihani sudah mencecah 8 bulan. Ternyata itu tidak benar.

Klik gambar untuk size besar

Kerana sebelum ini, Yusry ada memaklumkan yang Lisa dijangka melahirkan anak sulung mereka pada bulan September ini. Berdasarkan pengiraan kasar, usia kandungan Lisa telah pun mencecah usia 7 bulan.

Apa-apa pun semoga proses kelahirannya nanti dipermudahkan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAYA KINI TAK ABAI SOLAT - EJA

Jika satu ketika dulu, Eja atau nama sebenarnya Siti Shahrizah Saifuddin, 41, asyik dibuai populariti hingga adakalanya jarang melengkapkan sembahyang lima waktu, tapi kini segalanya sudah berubah. Selepas mendapat hidayah Allah, dia akan pastikan kewajipan itu dapat dilaksanakan walau sesibuk mana sekalipun.

"Sebagai manusia, banyak kekurangan yang saya miliki kerana sibuk dengan hal-hal dunia dan sepanjang 17 tahun berada dalam industri seni, kadang-kadang saya lupa terhadap kewajipan saya.

"Tetapi sejak pulang daripada mengerjakan Umrah buat kali keempat, hati dan fikiran saya sudah mula berubah.

"Saya memastikan diri ini tidak tinggalkan solat dan seandainya terlepas dengan tidak sengaja, saya akan qada semula. Selebihnya saya serah kepada Allah," katanya yang pada media.

Tambah pelakon itu, imej bertudung tidak pernah menyekat rezeki sebaliknya rezeki makin bertambah apabila beliau dilantik menjadi duta produk Cosry Skin Therapy.

"Kalau nak tahu, saya menandatangani kontrak dengan pihak Cosry sebelum bertudung dan Alhamdulillah apabila bertudung, mereka tetap menerima imej baru saya ini.

"Dan saya berpendapat, apabila kita melakukan perubahan kerana Allah, sudah pasti rezeki kita sentiasa ada dalam apa-apa situasi sekalipun asalkan kita rajin berusaha," ujarnya yang turut menasihati artis-artis bertudung lain agar tidak berputus asa.


"KAU SEDAP MINTA BOIKOT, HABIS TU MEREKA BELKANG TABIR NI MACAM MANA" - NABIL

"Saya baca semua komen tu... saya hormati pandangan semua kerana masing-masing ada pendapat sendiri dan saya sebagai pengacara pun bekerja, dibayar oleh stesen.

"Mereka yang nak boikot dan berharap program TV ini dihentikan pernah fikir tak berapa ramai orang akan hilang sumber pendapatan... kru produksi, abang-abang prop, jurukamera akan terkesan akibat tiada pekerjaan, anak bini dan keluarga mereka siapa nak tanggung?

"Saya anggap mereka ini tak faham... mereka hanya melihat apa ditayangkan di hadapan skrin, tapi lupa di sebalik kamera ada beratus yang perlu menyara keluarga mereka," kata pelawak dan pengacara Nabil Ahmad yang meminta netizen berfikir secara matang dan tidak terpengaruh dengan emosi semasa memberikan pandangan.

Keputusan stesen televisyen meneruskan beberapa program hiburan semasa tempoh Perintah Kawalan Pergerakan Bersyarat (PKPB) mengundang rasa kurang senang dalam kalangan netizen.

Klik untuk gambar besar

Segelintir mereka melancarkan kempen boikot di media sosial dan menggesa kerajaan menghentikan kesemua program hiburan kerana dianggap tidak berfaedah ketika negara berdepan pandemik Covid-19.

Sementara itu, pengacara program Gegar Vaganza ini memberitahu dia kerap mendengar rintihan dan kebimbangan kru produksi yang berharap program TV ini diteruskan demi kelangsungan hidup mereka.

"Sejujurnya ramai yang mengadu terutamanya pekerja belakang tabir yang mengharapkan kerja ini untuk terus menyara hidup. Bayangkanlah kalau program TV ini dihentikan dan diboikot, ke mana mereka nak pergi... kau sedap minta boikot, habis tu mereka belakang tabir ni macam mana?

"Banyak pihak akan terkait jika program ini dihentikan, penaja dah bayar, yang beli iklan pun dah keluar duit, dalam masa sama stokis dan ejen juga berharap dapat jual produk," ujarnya.

Dalam pada itu, Nabil berkata netizen seharusnya memikirkan sesuatu isu yang lebih penting dan tidak hanya sekadar menjadi hero di media sosial.

"Kalau rasa tak suka kau seorang sahajalah yang boikot tak perlu ajak orang lain.. mengajak orang lain boikot sesuatu perkara tak kisahlah program TV atau makanan sekalipun adalah tindakan yang kurang baik.

"Cukuplah jadi keyboard warrior, kalau tak suka ada cara lain yang boleh mereka buat. Mungkin mereka pun lupa TV itu ada butang off!" katanya.

www.myartis.com / Sumber & foto: mStar & Instagram @nabilzira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL YAHYA SAHKAN ISTERI HAMIL ANAK KEENAM

"MasyaAllah.. Alhadulillah rezeki. Tambah lagi legasi Zul Yahya... Semoga dikurniakan kesihatan yg baik buat bidadariku.. Aamin," demikian tulis pelakon Zul Yahya menerusi laman Instagram yang berkongsi berita gembira apabila bakal menerima anak keenam tidak lama lagi.

Zul memuatnaik foto alat ujian kehamilan yang menunjukkan dua garisan yang membawa makna positif hamil. Menjengah ke ruang komen, rata-rata netizen mengucapkan kesyukuran dan memberi ucapan tahniah buatnya dan pasangan.

Untuk makluman, Zul berkahwin dengan Siti Raihan Mohd Rodzi pada Disember 2007 dan dikurniakan tiga anak perempuan serta dua lelaki berusia antara 1 hingga 8 tahun.

Klik untuk gambar besar

www.myartis.com / Sumber: Media Hiburan & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAGA HUBUNGAN BAIK - ISTERI SAMBUT KEPULANGAN SHUK DARI TANAH SUCI: "AMANAH YANG MENJADI BUKTI CINTA KITA DAHULU"

Pelawak dan pengacara Shuk Sahar atau nama sebenar Mohammmad Shukri Mohamed Sahar akhirnya selamat pulang ke Malaysia, selepas dua minggu berada di Tanah Suci bagi mengerjakan ibadah umrah baru-baru ini.

Menerusi perkongsian di Instagram laman isteri Shuk iaitu Rossa Sera, dia memuat naik video mengimbas kembali disaat Shuk berada di Lapangan Terbang Antarabangsa Kuala Lumpur bersama anak-anaknya sebelum berangkat ke Tanah Suci.

Dalam rakaman video yang dikongsi itu, Shuk dilihat memeluk erat kedua-dua anaknya itu. Meskipun tidak lagi bersama, Sera atau nama sebenar Rossalenah Natassyaih Asshaferah berkata dia tetap akan menjaga hubungan baik dengan Shuk demi anak-anak.

Klik untuk gambar besar

"Welcome home Shuk 😊. Terima kasih sentiasa mencuba jadi ayah yang terbaik. Sama-sama kita jaga hubungan untuk amanah ini ya. Amanah yang menjadi bukti cinta kita dahulu. Kita besarkan mereka sama-sama ya. Semoga awak dah dapat ketenangan. Semoga shuk jadi ayah terbaik untuk anak-anak walaupun kita dah tak bersama," tulisnya.

Sementara itu, rata-rata pengikut meninggalkan komen mendoakan agar pasangan ini terus menjaga hubungan baik demi anak-anak. Malah, ada juga yang berharap agar kedua-duanya kembali bersama seperti dahulu.

"Semoga yang baik-baik sahaja. Perkara lepas jadikan pengajaran. Untuk Shuk jangan sia-siakan peluang yang diberi oleh isteri." - "Semoga korang berjaya jadi ibu dan ayah yang terbaik. Tidak bersama bukan bererti kita bermusuhan kan.

"Tidak mengapa, ada situasi di mana tak perlu sebumbung untuk membesarkan anak yang hebat. Sera kuat!" - "Baiknya Sera! Semoga dipermudahkan segalanya untuk awak dan anak-anak," tulis netizen.

Untuk makluman, Sera sebelum ini pernah mendedahkan sudah memfailkan cerai terhadap Shuk pada November tahun lalu namun status rumah tangga mereka masih meninggalkan tanda tanya.

Pasangan ini berkahwin pada 2015 dan dikurniakan dua cahaya mata iaitu Nur Qurratu Ain, 5 dan Nur Assyifatu Aimi, 2 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - MAJLIS KHATAM AL-QURAN BAKAL ISTERI HAFIZ SUIP

Majlis khatam Al-Quran bakal isteri Hafiz Suip, Nureffy Jasreel Abdullah yang diadakan semalam sempena perkahwinannya yang bakal berlangsung esok.

Dalam majlis tersebut, Nureffy kelihatan cantik dengan busana berwarna kuning.

Tahniah diucapkan dan semoga majlis pernikahan mereka esok berjalan dengan lancar.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK KEEMPAT SELAMAT DILAHIRKAN - JAMAL ABDILLAH PILIH 11.11, MUDAH DIINGAT

Alhamdulillah... tahniah kami ucapkan kepada penyanyi legenda tanah air, Datuk Jamal Abdillah, 61, atas kelahiran 'Zack' selepas isterinya, Datin Zai Izzati, 25, selamat melahirkan anak kedua mereka seberat 3.05 kilogram pada jam 4.01 petang semalam secara pembedahan di sebuah pusat perubatan di Ipoh, Perak.

"Alhamdulillah.. atas rezeki yang dikurniakan Allah ini. Terkedu saya melihat wajah anak, putih sungguh. Kali ini perasaan gemuruh tu tak tahu nak cakap. Saya pula sibuk malam sebelum tu dengan konsert tiba-tiba dapat berita gembira ni, hilang semua penat," tuturnya.

Jamal memilih nama El Issac Yamani atau dipanggil Zack untuk anak lelakinya itu. Terdahulu, Jamal pernah melahirkan hasratnya untuk menamakan anak keempatnya sebagai El Issac Yamani / Zack sebagai pelengkap kepada anak perempuan tunggalnya Nur Azura Yamani atau Azura.

Klik untuk gambar besar

"Kepada semua yang memberi ucapan tahniah dan doa, saya dan isteri mengucapkan terima kasih. Kenapa saya pilih nama itu. Ini kerana panggilan hari-hari nanti adalah Zack sempena watak yang pernah saya lakonkan dalam filem Azura. Saya memang pilih ejaan Issac tetapi sebutan Melayunya ialah Ishak sempena nama nabi.

"Pun begitu, banyak juga pendapat dilontarkan kepada saya. Apabila saya pilih nama El Issac ini, ada yang kata El itu dari perkataan Yahudi, manakala Isaac (Ishak) dari Kristian," katanya menerusi aplikasi WhatsApp.

"Jika ditanya pemilihan nama Issac, faktor utamanya disebabkan nama nabi. Saya tahu mesti orang ramai mempersoalkan kenapa saya memilih nama 'Mat Saleh'. Nama hadapan El pula perkataan Arab yang banyak menggunakan 'Al' di hadapan," katanya.

Jamal berkata, ramai yang sedia maklum ia sebenarnya untuk Nabi Ishak, tapi masyarakat Barat menyebutnya sebagai Issac.  Semalam, Jamal dalam kenyataannya sebelum ini berkata, dia bakal menyambut kelahiran anak keempatnya hari ini.

"Zai Izzati sepatutnya bersalin pada 17 November, namun kami memilih melakukan pembedahan esok (hari ini) kerana tarikhnya amat istimewa. Kami ambil tarikh 11.11.2020 kerana mudah nak ingat tarikh lahir Zack. Dulu Azura (Nur Azura Yamani) lahir pada 10.10.2019, tapi ketika itu ia hanya kebetulan," jelas penyanyi lagu 'Kekasih Awal Dan Akhir' itu.

Untuk makluman, Jamal bernikah dengan Zai Izzati, 25, pada 1 April 2017. Beliau turut memiliki dua anak hasil perkahwinan terdahulu iaitu Osama Yamani, 18, dan Ahmad Zaki Yamani, 13.

www.myartis.com / Sumber & foto: Harian Metro, Berita Harian, mStar, Instagram Yamani Abdillah & Datin Zai Izzati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PELIK DENGAN TINDAKAN SYAMSUL" - YUSOF HASLAM DOAKAN TERBAIK, HARAP SYAMSUL TAK KERUHKAN KEADAAN

Semua sedia maklum mengenai isu Syamsul Yusof yang baru-baru ini mengeluarkan kenyataan di laman Instagram miliknya dimana dia mahu menyaman Jabatan Agama Islam Wilayah Persekutuan (Jawi) sebanyak RM10 juta kerana mengeluarkan satu kenyataan fitnah terhadapnya.

Berhubung hal tersebut, bapa kepada Syamsul iaitu pelakon, pengarah dan penerbit, Datuk Yusof Haslam menerusi kiriman aplikasi WhatsApp bagaimanapun tetap dengan keputusan tidak mencampuri urusan anaknya.

Namun begitu, Yusof berharap tindakan Syamsul memfailkan saman terhadap Jabatan Agama Islam Wilayah Persekutuan (JAWI) bernilai RM10 juta tidak akan mengeruhkan lagi keadaan.

"Saya pelik dengan tindakan Syamsul. Namun, tak perlulah saya mengulasnya. Cuma sebagai orang tua, saya berharap tindakan Syamsul tidak akan mengeruhkan keadaan. Saya dan isteri sentiasa mendoakan yang terbaik buat Syamsul," tuturnya yang dipetik sebagai berkata kepada Berita Harian.

Klik untuk gambar besar

Terdahulu, pengarah filem Mat Kilau: Kebangkitan Pahlawan itu dipercayai berang dan bakal mengenakan tindakan saman terhadap JAWI berikutan mendakwa membongkar maklumat peribadi yang disifatkan fitnah.

"Saya sudah berbincang dengan peguam mengenai satu perkara. Dipendekkan cerita, saya akan saman JAWI sebanyak RM10 juta kerana sudah mengeluarkan kenyataan fitnah terhadap saya. Ia tidak benar. Mereka memberi maklumat tidak benar kepada ahli keluarga saya, sedangkan palsu dan fitnah," katanya.

Ia dipercayai dokumen berkenaan berkaitan kemelut rumah tangga Syamsul bersama isterinya, pelakon Puteri Sarah Liyana yang turut membabitkan orang ketiga didakwa sebagai perosak rumah tangga mereka, Ira Kazar.

Untuk makluman, Syamsul dan Puteri Sarah mendirikan rumah tangga pada 8 Mac 2014 dan hasil perkongsian hidup, mereka dikurniakan dua cahaya mata, Syaikhul Islam, 5, dan Sumayyah, 3.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH DI BULAN RAMADAN  - SITI NURHALIZA RASA SYUKUR

"Alhamdulillah, tahun ini saya mendapat peluang untuk menunaikan umrah di bulan Ramadan yang penuh keberkatan ini," demikian kata Dato' Siti Nurhaliza yang bersyukur kerana mendapat peluang untuk menunaikan ibadah umrah sekali lagi pada bulan Ramadan tahun ini.

Difahamkan, Siti bakal bertolak ke Tanah Suci pada esok hari dan akan berada disana selama 10 hari.

"Insya-Allah, saya bakal berangkat ke Tanah Suci pada 25 Jun ini dan pulang semula di Malaysia pada 4 Julai, dua hari sebelum sambutan Hari Raya," jelasnya.

Siti yang sebelum ini pernah memaklumkan untuk berehat dari aktiviti seni pada bulan puasa ini ingin mengambil peluang di bulan yang penuh mulia ini untuk menumpukan perhatian kepada amal ibadah.

--- IKLAN ---

"Selepas bergelar isteri, menjadi impian saya untuk menunaikan ibadah Umrah pada setiap kali tibanya bulan Ramadan. Tahun ini saya sekali lagi diberi kesempatan untuk menjadi tetamu Allah.

"Saya mahu mengambil peluang untuk fokus terhadap ibadah yang bakal dilakukan di Tanah Suci disamping merasai keberkatan bulan mulia ini," ujarnya dipetik sebagai berkata.

Selamat menjalani ibadah umrah dan semoga segalanya dipermudahkan.

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA UPIAK DEDAH MALAS MANDI, MALAH SAMPAI 10 HARI

Kerana Gegar Vaganza musim kelapan (GV8), penyanyi Indonesia, Ipiak Isil kini rajin mandi...!

Itulah yang didedahkan oleh penyanyi yang popular menerusi 'Tak Tun Tuang' dimana lagu tersebut sememangnya menggambarkan dirinya yang sebenarnya seorang malas mandi.

Bagaimanapun, Upiak atau nama sebenarnya Silvia Nanda berkata, tabiat buruknya itu berubah kerana tidak mahu orang orang sekeliling rasa tidak selesa dengan dirinya.

"Jujur saya kata semenjak masuk Gegar Vaganza ni saya rajin mandi sebab selalunya tiga hari sekali baru saya mandi. Kalau tak mandi nanti team make up pula bau yang kurang sedap. Nanti semasa nak bersiap atau makeup penatarias tanya kenapa rambut busuk?" katanya.

Klik untuk gambar besar

Dalam pada itu, Upiak mengakui pernah tidak mandi selama 10 hari berturut-turut tanpa rasa rimas. Katanya, kehidupannya terasa lebih bebas tanpa tekanan yang meminta dia untuk mandi.

"Saya pernah tak mandi selama 10 hari sebab kalau saya tak mandi saya merasa menemukan dunia yang bebas, tak ada tekanan dan tak ada yang suruh-suruh sebab kehidupan bahagia. Saya mandi ni tuntutan untuk persembahan kalau tak mandi macam mana nak buat persembahan... busuk," jelasnya.

Tahan pula si Upiak ni kalau tak mandi dalam jangka masa yang lama... kalau orang lain sehari pun tak tahan apatah kalau 10 hari berturut-turut. Heh!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERASA... MINTA MAAF" - DRAMA BAND NAFI MV 'SATU-SATU' SINDIR ALIFF SYUKRI & BABY SHIMA

Jika sebelum ini, Drama Band didakwa membuat sindiran dalam video muzik (MV) lagu mereka berjudul 'Drama' yang mengaitkan kontroversi beberapa artis antaranya Haneesya Hanee, Haqiem Rusli dan Aliff Aziz, terkini nama kumpulan ini sekali lagi kembali menjadi perbualan netizen apabila kali ini mereka dikatakan menyindir usahawan komestik, Datuk Seri Aliff Syukri dan penyanyi Baby Shima dalam MV terbaharu, 'Satu-Satu'.

Untuk makluman, 'Satu-Satu' merupakan lagu ciptaan sepenuhnya Drama Band dan muzik diiringi AG Coco. Menurut vokalis kumpulan tersebut iaitu Aepul Roza, segala perjalanan cerita dan watak yang diwujudkan dalam MV tersebut hanyalah rekaan semata-mata dan tiada kaitan dengan sesiapa.

"Betul ke ada kaitan dengan mereka berdua? Rasanya tak... sebab cerita dalam MV itu hanya rekaan semata-mata. Tapi kalau ada sesiapa terasa, terpulanglah! Mungkin kita terlepas pandang sampai ia dikaitkan dengan orang lain pula. Apa-apa pun kalau ada yang terasa, kami minta maaflah!," katanya.

MV mengisahkan mengenai sikap segelintir individu yang sanggup melakukan apa sahaja demi mengejar populariti dan harta dimuatnaik di laman Youtube pada Isnin lalu. Bagaimanapun, ada penonton berpendapat penjalanan cerita dalam MV tersebut seakan-akan menyindir Aliff Syukri dan Baby Shima.

Klik untuk gambar besar

"Macam kisah Datuk Aliff Syukri dengan Baby Shima je ni. Kita tunggu dan lihat dia orang balas tak?" - "Baguslah Drama Band ni buat lagu fasal zaman sekarang, zaman orang ketagih populiriti demi duit poket masing-masing".

"Macam perli seorang Datuk tu je... sama dengan golongan yang tak kisah aibkan diri sendiri, buat salah tapi anggap semua tu sekadar benda biasa yang tak perlu dipersoalkan. Masyarakat sekarang patutnya ubah pemikiran yang singkat ni," komen penonton.

Dalam pada itu, Aepul menafikan dakwaan kononnya mereka sengaja mencipta kontroversi dengan mengaitkan jutawan berkenaan sebagai gimik untuk mempromosikan lagu tersebut. Menurut Aepul, banyak mesej tersirat dalam MV berkenaan yang boleh dijadikan pengajaran.

"Nak kata gimik... tidaklah! Kita dah pernah beritahu setiap lagu yang dihasilkan ada mesej mengenai isu semasa yang berlaku di sekeliling kita. Kita harap penonton dapat mengambil iktibar dan menerima mesej disampaikan dengan baik, tambahan pula sekarang ini zaman media sosial, macam-macam benda boleh berlaku," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DADAH - TAJ & OSH MAHU SAMAN FARID KAMIL, BERSIHKAN NAMA

Bagi membersihkan nama, dua rakan artis yang dituduh iaitu Taj (Innuendo) dan Osh (Firdaus) yang sudah memberikan keterangan berhubung isu menganiaya Datuk Farid Kamil mahu mengambil tindakan undang-undang terhadap pelakon drama 'Lafazkan Kalimah Cintamu' itu.

Peguam Muhammad Akmal Arif Shamsul Kahar yang mewakili Taj dan Osh, berkata demikian menerusi laporan Projek MMO.

"Pihak Taj sedia memberikan kerjasama untuk membantu siasatan. Apa yang didakwa oleh pihak Farid tidak menjejaskan reputasi Taj, namun dia pun agak terkejut dan sedih dengan apa yang berlaku.

Klik untuk gambar besar

"Kami amat menghormati lunas undang-undang dan apa sahaja informasi yang pihak polis perlukan untuk menyelesaikan siasatan ini, kami akan berikan,' katanya.

Terdahulu, Farid telah membuat laporan polis mendakwa tiga rakan artis memasukkan dadah ke dalam minumannya sehingga menyebabkan beliau bertindak di luar kawalan dan menampar anggota polis serta menendang orang awam sehingga ditahan baru-baru ini.

Pendedahan Farid juga membawa kepada penahan pelakon Soffi Jikan yang positif dadah jenis ganja dan ditahan pada 6 Februari lalu.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AZWAN ALI MINTA MAAF ATAU AYAH LAPOR POLIS - ABDUL RANI KULUP

Jika sebelum ini heboh dengan kisah Azwan Ali memaki-hamun seorang wanita di Twitter kerana mencadangkan makan stik di restoran Me’nate Steak Hub, terkini dia telah membuat permohonan maaf kepada Rani Kulup kerana menghina Melayu.

"Bila Ayah cabar Azwan Ali? Tak jadi masalah..Bersaksikan lebih 82,500 followers (pengikut), saya Azwan Ali meminta maaf jika ada pihak yang terus tersingggung! Azwan Ali seorang yang hormat orang tua seperti ayah.?

"Tidak ada masalah langsung (walau sebesar hama) dan harap bersifat terbuka. Hentikan isu yang telah diperbesarkan oleh pihak ketiga yang tidak bertanggungjawab.

Klik gambar untuk size besar

"Bak kata Ayah, ini hari baik, bulan baik. Kepada semua Melayu khasnya si batu api, tolong muhasabah! Azwan Ali tidak gentar untuk berdepan dengan apa juga kebenaran.

"Baca terima maaf Azwan Ali dan stop all the nonsense! (hentikan semua hal mengarut!)," kata Azwan.

Tindakan Azwan ini berikutan amaran Presiden Pertubuhan Martabat Jalinan Muhibbah Malaysia (MJMM), Abdul Rani Kulup atau lebih dikenali dengan panggilan Ayah Arka yang telah memberi amaran kepada Azwan supaya meminta maaf atau bakal dilapor polis di atas kelantangan mulutnya hari ini.

"Azwan Ali perlu sedar diri yang dia itu pun orang Melayu. Dia hina orang Melayu, dia sendiri pun keturunan Melayu juga. Dia perlu minta maaf atas apa yang dia buat.

"Ayah bagi tempoh masa seminggu untuk dia berbuat demikian, sekiranya dia masih gagal untuk minta maaf, ayah akan lapor pada pihak berkuasa. 'Sangkut' dia nanti," ujar Abdul Rani dipetik sebagai berkata.

Menurut Arka, tempoh seminggu itu juga diberikannya memandangkan kini bulan Ramadan. MJMM sebuah badan bukan kerajaan yang sentiasa kehadapan dalam isu-isu Melayu dan Raja-raja Melayu dengan membuat laporan polis supaya tindakan mengenainya boleh diambil pihak berkuasa.

"Dia tidak boleh kata Melayu itu anjing, Melayu neraka. Itu salah. Itu dikira menghina orang Melayu. Ayah bagi kelonggaran sikit sebab ini bulan puasa. Hari baik, bulan baik. Kalau tidak, sudah lama ayah lapor polis!

"Kalau minta maaf pun, itu bukan satu perkara yang hina," jelasnya.

Bagaimanapun, Azwan tidak menyatakan permohonan maafnya terhadap wanita itu mahupun pemilik restoran Me’nate yang turut dimaki hamun.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI SELAMAT BERSALIN - SYAFIQ YUSOF DIKURNIA 'BABY GIRL'

Aeisha Zainal, 23, isteri kepada Syafiq Yusof, 24, iaitu adik kepada Syamsul Yusof dan juga merupakan pengarah paling muda, telah selamat melahirkan bayi perempuan pada jam 1.56 petang tadi di Hospital Colombia Setapak, Kuala Lumpur.

Bayi seberat 3.6 kg itu telah diberi nama Nuur Jannah yang membawa maksud cahaya syurga.

Menurut Syafiq, beliau tidak pernah pun merancang untuk menyambut anak sulung pada tahun baharu.

"Bagi saya ia hanya berlaku secara kebetulan. Isteri saya sebenarnya sudah berada di hospital sejak semalam, bagaimanapun beliau nampaknya bersalin pada hari ini, yang kebetulan jatuh pada 1 Januari.

"Apa pun, saya tetap bersyukur apabila bayi kami dilahirkan pada tarikh istimewa ini. Setidak-tidaknya ia mudah untuk diingati," ujar Syafiq sambil memberitahu, isteri dan anaknya berada dalam keadaan baik.

Dalam pada itu, Syafiq turut memaklumkan, penggambaran filem terbaharunya, Abang Long Fadil 2, terpaksa dihentikan buat beberapa hari.

"Sebenarnya saya masih sibuk dengan penggambaran filem 'Abang Long Fadil 2' yang pada awalnya dijangka selesai dalam tempoh empat atau lima hari lagi.

Namun, saya terpaksa mengambil cuti dua hari untuk menguruskan isteri dan anak. Saya akan kembali ke set penggambaran pada Ahad ini bagi menghabiskan lima peratus babak tertangguh," katanya.

Syafiq mula mencipta nama dalam bidang pengarahan pada usia 18 tahun lagi. Beliau pernah mendapat pengiktirafan Malaysia Book Of Records (MBOR) sebagai Pengarah Termuda selain diangkat sebagai Pengarah Harapan pada Festival Filem Malaysia ke-25 menerusi filem SAM: Saya Amat Mencintaimu (2012).

Karya ketiganya, Villa Nabila, pula mendapat pengiktirafan luar apabila dipertontonkan pada Festival Filem Fantastik Antarabangsa Catalonia - Sitges 2015 di Barcelona, Sepanyol, pada 9 Oktober lalu.

Selain 'Abang Long Fadil 2', tiga lagi filemnya yang menunggu untuk ditayangkan ialah 'Mat Moto', 'Desolasi' dan 'Lagenda Long Piah'.

Untuk rekod, Syafiq dan Aeisha mendirikan rumah tangga mereka pada April 2014.

Tahniah kami ucapkan!

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JANNA NICK 'BURU' PENULIS BLOG SEBAR DATA PERIBADI TANPA KEBENARAN: "IA MELAMPAU..."

"Saya agak terkilan, dalam nak keluarkan kontroversi haruslah berhati-hati dengan data peribadi contohnya nombor kad pengenalan. Data saya dipaparkan secara terbuka di sebuah blog dan ia satu benda yang melampau dan tidak patut dibuat," kata pelakon Janna Nick.

Janna atau nama sebenar Nurul Jannah Muner, 25, enggan melatah apabila terpalit dengan kontroversi didakwa berkahwin di Thailand akhir April lalu.

Ujar Janna, dia tidak terkesan dengan tuduhan tersebut namun terkilan apabila pihak yang membuat dakwaan itu menyiarkan data peribadi miliknya tanpa kebenaran.

www.myartis.com / Sumber & foto: mStar & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DNA ANAK DIPERTIKAI: "SEMUANYA SELESAI & KAMI SUDAH BERBAIK" - ABAM BOCEY

Individu yang menulis komen berbaur penghinaan terhadap pelawak Abam Bocey di Facebook selepas dia berkongsi berita kelahiran anaknya, Jumaat lalu, nampaknya sudah selesai apabila lelaki berusia dalam lingkungan 50-an yang menggunakan nama Lau Kok Chan di Facebook itu datang ke rumah Abam bersama isteri dan dua anaknya dari Kuala Berang, Terengganu, semalam.

"Alhamdulillah, semuanya selesai dan kami sudah berbaik. Harap semua orang jangan marah-marah lagi. Untuk saya, sudah selesai. Orang datang cara baik ke rumah, kita sambutlah dengan baik juga. Alhamdulillah, syukur. Dia sanggup datang dari Kuala Berang untuk berjumpa saya. Saya doakan pakcik itu selamat kembali ke Terengganu. Di antara kami, sudah tak ada apa-apa lagi," katanya.

Sebelum itu, gambar Abam bersama seorang lelaki terbabit tular selepas dimuatnaik adiknya, Syed Ali (Puteh) di laman Instagram miliknya semalam. Abam berkata, perbincangan dilakukan secara muafakat bersama lelaki itu dengan disaksikan ahli keluarganya. Bagaimanapun, Abam enggan mengulas lanjut mengenai perjumpaan mereka dan menganggapnya sudah selesai.

Klik untuk gambar besar

Abam mendirikan rumah tangga bersama wanita pilihannya, Siti Norhidayah pada 8 Disember 2017 dan mereka dikurniakan seorang bayi lelaki, Jumaat lalu Sejak isu komen penghinaan ke atas Abam itu hangat diperkatakan, usaha dilakukan untuk menjejaki individu terbabit.

Di atas keprihatinan dan bantuan maklumat diberikan rakan-rakan, Abam berjaya menjejaki 'Lau Kok Chan' walaupun akaun Facebook lelaki terbabit sudah dipadamkan. Sehubungan itu, menerusi perkongsian gambar Syed Ali di Instagram, pelawak dari kumpulan Puteh itu menulis kapsyen berbunyi perbincangan membawa muafakat, terlajak perahu boleh undur terlajak kata tak boleh undur.

Lebih 6,000 warganet yang mengikuti Instagram Syed Ali menyukai foto dimuat naik dan kebanyakannya meninggalkan komen positif dan berunsur nasihat. Rata-rata warganet memandang insiden membabitkan Abam dan individu 'Lau Kok Chan' ini sebagai pengajaran dan berhati-hati menulis komen.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN FOLLOW AKAUN PALSU" - HETTY SARLENE AKAN BUAT LAPORAN POLIS

Menerusi satu entri di Instagram Story, penyanyi dan pelakon Hetty Sarlene menegaskan bahawa dirinya tidak akan teragak-agak untuk membuat laporan polis terhadap mana-mana pihak yang cuba menyamar menggunakan identiti dirinya di media sosial.
Menurut Hetty atau nama sebenarnya, Hetty Sarlene Abdul Hamid, 36, dia hanya mempunyai satu akaun Instagram sahaja yang digunakan iaitu @hettysarlene_oakes.

"Perhatian kepada semua. Saya hanya mempunyai satu akaun Instagram original iaitu hettysarlene_oakes. Saya sedang membuat pemantauan dan membuat laporan ke atas semua akaun palsu. Saya juga akan membuat laporan polis mengenainya," kata bekas bintang Gegar Vaganza musim kelima (GV5) itu

Klik untuk gambar besar

Dalam pada itu, dia turut menasihati orang ramai agar tidak mudah terpedaya untuk mengikuti akaun lain yang menggunakan namanya: "Jangan follow akaun palsu. Ini adalah satu-satunya akaun asli," tegasnya.

Sehingga kini akaun Instagram tersebut mempunyai seramai lebih 114,000 pengikut. Akaun tersebut turut disertakan dengan verification badge dengan logo biru pada hujung namanya.

Baru-baru ini, pelawak Jep Sepahtu juga berdepan situasi sama apabila terdapat akaun media sosial yang cuba memperdaya orang ramai menggunakan identitinya.

www.myartis.com / Sumber & foto: Astro Gempak & Instagram Hetty Sarlene

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA DEKATI AGAMA - ELYZNN MOHON DOA KEKAL BERTUDUNG

Sepanjang bulan Ramadan tahun ini, penyanyi Ezlynn memberitahu yang dia melibatkan diri dengan Tadarus Al-Quran bagi mengejar keberkatan bulan yang mulia ini.

Ezlynn berkata, aktiviti keagamaan itu juga dilihat sebagai terapi yang baik buatnya bagi mengisi kekosongan memandangkan ini merupakan Ramadan pertama sejak dia bercerai dengan Adam Fahmy Shamsudin tahun lalu.

Malah kata penyanyi lagu 'Hye Hye Bye Bye' ini, agama adalah jalan terbaik dalam mencari ketenangan selain dapat menghabiskan masa dengan perkara berfaedah.

"Alhamdulillah tahun ini saya dapat menyertai ibu menghadiri Tadarus Al-Quran pada setiap malam. Ia sebenarnya mengisi kekosongan daripada melakukan perkara tidak berfaedah dalam bulan yang mulia ini.

"Daripada lakukan perkara sia-sia, lebih baik cari agama. Cintakan Rasul, sayangi diri dengan mendekatkan diri dengan agama," katanya.

Klik untuk gambar besar

Dalam pada itu, ditanya mengenai penampilannya yang sentiasa mengenakan hijab, Ezlynn menjelaskan dirinya masih belum menutup aurat sepenuhnya dan ia sebagai menghormati bulan Ramadan.

Bagaimanapun dia berharap keberkatan bulan Ramadan ini mudah-mudahan akan menjentik pintu hatinya agar terus kekal memakai tudung.

"Belum lagi... InsyaAllah. Doa-doakan saya terus kekal memakai tudung dengan keberkatan dan kemuliaan bulan Ramadan," ujarnya.

Dalam perkembangan lain, Ezlynn berkata, dia juga teruja apabila sudah kembali berlakon menerusi drama bersiri '30 Juzuk Cinta'.

Menariknya mengenai drama arahan Zul Huzaimy itu, dia membawa watak antagonis yang disifatkan sebagai mencabar namun menyeronokkan.

"Saya sebenarnya sudah lama tak berlakon tetapi apabila mendapat tawaran ini saya tertarik selepas membaca skripnya.

"Tambahan pula watak diberikan antagonis jadi saya lebih tertarik dan teruja untuk melakukannya," jelasnya.

Selain itu, Ezlynn berkata, single terbaharunya juga bakal dilancarkan selepas sambutan hari raya nanti.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::